İki dost üz-üzə - Rauf Arifoğlu İqbal Ağazadə ilə alternativ oldu... - Azinforum.az İnformasiya Portalı\nAna səhifə / Manşet / İki dost üz-üzə – Rauf Arifoğlu İqbal Ağazadə ilə alternativ oldu…\nİki dost üz-üzə – Rauf Arifoğlu İqbal Ağazadə ilə alternativ oldu…\nRauf Arifoğlu Milli Məclisə seçkilərdə iştirak edəcəyini bildirdi: “”Əlizadəçilik bitdi”\nYeni Müsavat Media Qrupunun rəhbəri: ”Parlament seçkilərində iştirak edirəm, seçicilərimi, media ictimaiyyətini və dostları dəstəyə səsləyirəm”\nYeni Müsavat Media Qrupunun rəhbəri Rauf Arifoğlu Milli Məclisə seçkilərdə iştirak edəcək. Azinforum.az xəbər veriri ki, bu barədə Rauf Arifoğlu özünün Facebook profilində xüsusi açıqlama ilə çıxış edib. Açıqlamanın mətnini oxucuların diqqətinə çatdırırıq.\nBu gün seçki hüququmdan istifadə edərək, 35 saylı Xətai 3-cü seçki dairəsindən deputatlığa namizədliyimi irəli sürdüm. Bunun üçün lazım olan sənədləri səlahiyyətli nümayəndəm DSK-ya təqdim etdi.\n– Niyə Xətai, niyə 35?\n– Bu dairə kimindir? Passiv seçki hüququ olan hər bir Azərbaycan vətəndaşının, indiki deputat Araz Əlizadənin, dostum İqbal Ağazadənin, yoxsa mənim?\n– Kimin şansı nə qədərdir?\n– Arifoğlu gəldi, Əlizadə gedəcəkmi, parlament əlizadəçilik utancından qurtulacaqmı?\n– Seçkilərin gedişində kiminsə xeyrinə namizədliyimdən imtina edə bilərəmmi?\nBu və başqa suallara növbəti statusumda cavab yazacam. Detallı və səmimi!\nİndi isə bu bəyanımı edərək, bütün dostları, media ictimaiyyətini, Xətai 35 saylı 3-cü Seçki Dairəsində yaşayan Facebook istifadəçilərini dəstəyə səsləyirəm.\nSeçki təcrübəsi olan fəalları, siyasi texnoloqları, ziyalıları, gənc könüllüləri, tələbələri seçki qərərgahıma dəvət edirəm. Gəlin Azərbaycan üçün, demokratiya və haqlar uğrunda birgə çalışaq!\nBirlikdə Azərbaycanda ən nümunəvi bir kampaniya keçirdək! Yeni ilin ən gözəl hadisəsini bərabər hazırlayaq!\nSayğılarla, Rauf Arifoğlu, Yeni Müsavat Media Qrupunun rəhbəri\n(Daha detallı və bütün suallarla bağlı irəliləyən saatlarda yazacam)”.\nAzinforum.az olaraq bildiririk ki, Rauf Arifoğlunun bu qərarı çox böyük sensasiya kimi qarşılanıb. Çünki həmin dairənin əsas favoriti Ümid Partiyasının sədri İqbal Ağazadə hesab edilirdi. Bu iki şəxsin həm də yaxın dost olduqlarını nəzərə alsaq, onda sözügedən dairədə biz olduqca gərgin və maraqlı seçki yarışmasının şahidi olacayıq.\nÖncəki Nazir “Porsche” minsin, vətəndaş eşşək arabası sürsün…\nNövbəti Kirayədə yaşadığını deyən icra başçısı 4 minlik kəmər taxır — FOTOFAKT


Tovuz televiziyasından başı kəsilən qız barədə möhtəşəm şərh – VİDEO | Gənc Ailə\nAna Səhifə AKTUAL Tovuz televiziyasından başı kəsilən qız barədə möhtəşəm şərh – VİDEO\nTovuz televiziyasından başı kəsilən qız barədə möhtəşəm şərh – VİDEO\nOkt 26, 20140\nBaxış sayı: 2. 302\nBu günlərdə bir bacının digərinin başını kəsməsi faktı ölkə gündəmini tutub.\nOktyabrın 22-də Bakıda dəhşətli qətl hadisəsi baş verib. Xətai rayonunda, Xudu Məmmədov küçəsi 18 ünvanında yaşayan 20 yaşlı Günel Etibar qızı Nuriyevanın başı kəsilmiş meyiti tapılıb. Əvvəlcə qətli kimin və hansı məqsədlə törətdiyi bəlli olmayıb. Yalnız onu müəyyən etmək mümkün olub ki, Günel Nuriyeva Bakıda fəaliyyət göstərən musiqi məktəblərindən birinin ikinci kursunda oxuyurmuş.\nPərvanə bacısı Güneli öldürdüyünü sonda etiraf edib. Hadisə ilə bağlı danışan Pərvanə bacısı Günellə aralarında konfliktin baş verdiyini deyib. Nəticədə Pərvanə çarpayıda uzanan bacısının kürəyinə bıçaqla zərbə endirib. Bu zaman Günel bacısına müqavimət göstərməyə başlayıb. Sonra dəhlizdə bacılar arasında dava qızışıb. Günel bıçağı bacısının əlindən ala bilməyib.\nNəticədə Pərvanə bacısına bir neçə bıçaq zərbəsi endirib, ardınca isə onun boğazını kəsib. Güneli öldürdükdən sonra Pərvanə bıçağı təmizləyərək onu yerinə qoyub. Bacısının mobil telefonunu götürən Pərvanə öz paltarının qan ləkələrini itirmək üçün onu paltaryuyan maşına atıb. Və heç nə olmamış kimi evdən çıxaraq musiqi məktəbinə yollanıb.\nMəsələ ilə bağlı müxtəlif fikirlər səsələndirildi, müxtəlif şərhlər verildi. Ancaq bu təhlillərin içində, şübhəsiz, ən maraqlısı Tovuz Televiziyasının şərhidir. Həmin şərhi diqqətinizə çatdırırıq:\nGeriAzərbaycanlı analar amerikalı alimlərə qarşı - BİZİM SORĞU İrəliXoşqәdәmin toy xәbәri yalan çıxdı - AÇIQLAMA


"Bu həyat hekayələri bizə həm də qələbəmizin əhəmiyyətini göstərəcək"\nAYAZ MİRZƏYEV: "BU VİDEOLAR, XÜSUSƏN, XARİCİ AUDİTORİYALAR ÜÇÜN BİR TƏBLİĞATDIR Kİ, BAXIN, MÜHARİBƏ BİZİM İNSANLARIMIZA NECƏ BÖYÜK ZİYAN VURUB, ONLARIN TALEYİNİ NECƏ MƏHV EDİB\nİkinci Qarabağ müharibəsi insanları həmrəyliyə səslədi və hər kəs öz peşəsinə uyğun hansısa addımları atmağa cəhd göstərdi.\nTəbii ki, bu proses müharibədən sonra da davam etməlidir. Xüsusilə, təbliğatın aparılması mütləqdir.\nBirinci ona görə ki, dünya ictimaiyyəti bu görüntülərlə, müharibənin, erməni vəhşiliyinin təfərrüfatları ilə tanış olmalıdır. Digər tərəfdən də, Azərbaycan gəncliyi keçmişi unutmamalı, milli ruhda böyüməlidir. Bu baxımdan medianın üzərinə böyük iş düşür.\nBu yaxınlarda Azərbaycan Jurnalistlər Şəbəkəsinin yeni layihəsi ictimaiyyətə təqdim olundu. Maraqla qarşılanan video bir məcburi köçkünün həyat hekayəsindən bəhs edir.\nBu barədə Azərbaycan Jurnalistlər Şəbəkəsinin sədri, jurnalist Ayaz Mirzəyevlə həmsöhbət olduq.\n- Ayaz bəy, məlumdur ki, bu layihə bir neçə şəxsin təşəbbüsü əsasında ərsəyə gəlib. Necə oldu ki, bu qərara gəldiniz? Yəni Qarabağla bağlı bu həyat hekayələrinin hazırlanması hansı zərurətdən doğdu?\n- Bu təşəbbüs ondan irəli gəldi ki, 44 günlük davam edən Vətən müharibəsi dövründə hər kəs öz məsuliyyəti çərçivəsində bu qələbənin əldə olunmasına bir pay qatmağa çalışdı. Çörəkçidən tutmuş, pinəçiyə, qəssaba, jurnalistə qədər hər kəs ordunun əldə edəcəyi qələbəyə hansısa formada öz yardımını göstərməyə can atdı və o sırada mən də var idim. Mən, hardasa, 20 günə yaxın, müharibə getdiyi dövrdə Füzuli, Cəbrayıl, Beyləqan ərazilərində, elə sırf jurnalistika fəaliyyəti ilə əlaqədar cəbhə bölgəsində idim. Ümumiyyətlə, biz dostumla - Zəka Quliyevlə bir yerdə bu qərara gəldik. Zəka Quliyev Azərbaycan Jurnalistlər Şəbəkəsi İctimai Birliyinin sədr müavinidir, aktiv koordinatorlarından biridir. O, özü əslən Zəngilandandır və mənə belə bir hekayənin olduğunu dedi. Mən o an düşündüm ki, mütləq bu hekayəni çəkmələyik. Çünki bu həyat hekayələri bizə həm də müharibədə əldə etdiyimiz qələbənin əhəmiyyətini, miqyasını göstərəcək. Baxmayaraq ki, kiçik, altı dəqiqəlik bir videodur, amma bir qadının timsalında biz sayı yüz minlərlə olan məcburi köçkün və qaçqınların sanki xatirələrini təzələmiş olacağıq. Eyni zamanda, bu videolar xüsusən xarici auditoriyalar üçün bir məlumatdır, təbliğatdır ki, baxın, müharibə bizim insanlarımıza necə ziyan vurub, onların taleyini necə bərbad vəziyyətə salıb. Bizim insanlarımız görün neçə illər bu ağır yüklə, bu acı tale ilə yaşayıblar, hansı ki, bu günü gözləyərək, arzulayaraq. Baxın, məqsəd bu idi, biz qarşımıza qoyduq və ümid edirəm ki, məqsədimizə çatdıq.\n- Bilirik ki, bu iş müəyyən xərclər bahasına başa gəlir. Sizə dəstək olan hansısa bir qurum, təşkilat varmı?\n- Bu layihəni icra edərkən biz heç bir kənar şəxsdən, fonddan, təşkilatdan pul istəməmişik və heç müraciət də eləməmişik. Çünki bu, bizim özümüzün təşəbbüsümüzdür, Azərbaycan Jurnalistlər Şəbəkəsi olaraq cəmiyyət qarşısında sosial məsuliyyətdən irəli gələn bir borcumuzdur. Hansı ki, biz mütləq bu prosesdə hansısa bir bacarığımızı ortaya qoymalıyıq ki, bu ümummilli məsələdə bir payımız olsun. Biz heç bir kəsdən bu videonun hazırlanması üçün maliyyə istəməmişik. Əlbəttə ki, xərclər var, amma şəxsən mən bu layihəyə başlayanda o xərclər haqqında heç düşünməmişəm. Tək mən yox, eyni zamanda, komanda da. Əsas odur ki, layihə uğurlu alınsın.\n- Bu günlərdə ilk işiniz ictimaiyyətə təqdim olundu və olduqca maraqla, həssaslıqla qarşılandı. Yəqin ki, silsilə olaraq davam etdirmək fikriniz var. İlk videodan sonra hansısa əskikliklərin şahidi oldunuzmu? Nə yeniliklər gözlənilir?\n- Bilirsiz, valideyn öz övladının eyiblərini, bəlkə də, bilir, amma heç vaxt o eyibləri açıqlamaq, demək istəmir. İndi əlbəttə ki, hər bir videoda olduğu kimi, bizim bu videoda da hansısa məqamlar ola bilər ki, biz yaradıcı komanda olaraq təqdimatdan sonra öz aramızda danışanda "belə olsaydı, daha yaxşı olardı", "gərək bunu da çəkərdik", "gərək bu prizmadan kadr tutardıq" kimi fikirlərimiz olub. Amma sizi əmin edirəm ki, təqdimatdan əvvəl dəfələrlə videonu izləmişik, ən optimal variantı yekdilliklə təsdiq etmişik. Sözsüz ki, yeniliklər gözlənilir. Biz bu videonun davamı olaraq başqa həyat hekayələrini çəkməyə çalışacağıq. Hazırda həmin hekayələrin araşdırılması prosesi gedir, baxırıq, seçirik, inşallah, tezliklə hansısa bir ssenari üzərində dayanacağıq ki, məhz həmin ssenariyə uyğun çəkilişlərə başlayaq.\n- İlk qəhrəmanınız Sürəyya ana sizin vasitənizlə öz doğma Ağalı kəndinə qayıdanda, illər sonra həmin yerləri görəndə, sözsüz ki, çəkilişdə yer almayan, bizim görmədiyimiz məqamlar da olub. Hansı maraqlı hadisələr baş verdi?\n- Əlbəttə ki, Sürəyya ana 28 ildir, məcburi şəkildə öz doğma yurdundan uzaqda olub. Onların əraziləri işğal edilib, neçə-neçə yaxın qohumları, tanışları şəhid olublar. Əlbəttə ki, müharibənin ağrı-acısı Sürəyya ananın üzündən oxunurdu. Məsələn, bəzi məqamlar olurdu ki, biz, yəni çəkiliş qrupu, kədərlənirdik, hətta elə olurdu ki, gözümüzdən yaş gəlirdi. Bəzənsə görürdüm ki, Sürəyya ana müəyyən məqamlarda heç ağlamır, sadəcə dayanıb baxır. Mən ona yaxınlaşıb sual verəndə ki, bəs Sürəyya ana, bu görüntü mənə və digərlərinə təsir etdi, sənsə sadəcə dayanıb baxırsan. O mənə dedi ki, "Bala, mən 1988-ci ildə həyat yoldaşımı itirdim, beş il sonra isə doğma Zəngilandan beş uşaqla bir yerdə məcburi çıxmalı oldum. Mən bu illər ərzində o qədər göz yaşı axıtmışam ki, daha gözümdə yaş quruyub". Mən öz sualıma cavabımı aldım və o qadının nə qədər mərd, möhkəm, qürurlu olduğunu başa düşdüm. O, beş uşağından ötrü bu illər ərzində yalnız özünü fəda eləyib. O beş uşaq böyüsün, işləsin, özlərinin ailəsi olsun. Təsəvvür eləyin, o qadın hansı əziyyətlərdən keçib və onun o qabar əllərini görəndə mən başa düşdüm ki, bu qadın həm ata olub, həm ana olub. Mən o qadının qarşısında, həqiqətən, baş əyirəm.\n- Yəqin ki, siz də işğaldan azad olunmuş torpaqlara qədəm qoyanda müxtəlif hisslər keçirmisiniz. Bu səyahət sizə hansı təəssüratı bağışladı?\n- İşğaldan azad olunmuş torpaqlara ilk dəfə oktyabrın 16-ı ayaq basmışdım. Bilirsiz ki, həmin tarixdə Azərbaycanın ilk işğaldan azad olunan şəhərlərindən biri Cəbrayıl şəhəri idi. Biz həmin tarixdə jurnalist qrupu ilə bərabər iki dəfə Cəbrayıla çəkiliş üçün getdik. Mən birinci dəfə yerli, ikinci dəfə xarici jurnalistlərlə getdim. Ora ilə ilk tanışlığımı sözlə ifadə edə bilmirdim. Qarabağ işğal olunanda mən uşaq idim, oraları görməmişdim. Amma yaxın dostlarımın, Qarabağdan olan ictimai xadimlərin söhbətlərində həmin torpaqların nə dərəcədə gözəl olduğunu eşitmişdim. Dağıntılar var idi, daş üstdə daş qalmamışdı. Amma təbiətin gözəlliyini məhv edə bilməmişdilər. Əlbəttə ki, yenidən həmin ərazilər yaşıllaşdırılacaq, gözəlləşəcək. Yenidən o ərazilərə həyat qayıdacaq, biz o əraziləri bir daha canlandıracağıq. Bizim insanlarımız zəhmətkeşdir, çalışqandır. Allah qoysa, o ərazilər bir daha işğal müddətində olduğu vəziyyətdə olmayacaq. Düzdür, dostum Zəka Quliyev Zəngilan haqqında mənə danışmışdı, amma mən belə təsəvvür eləməmişdim. Zəngilana gedəndən sonra başa düşdüm ki, buranı heç bilməmişəm. Çox gözəl yerlərdir - təbiəti, çaylar, torpağı, bir tərəfdə Araz çayı, ətrafda başı qarlı dağlar silsiləsi. Evlər dağılmış vəziyyətdə olsa da, mən onları tam yaxşı vəziyyətdə təsəvvür edirdim və düşüncəmə gətirirdim ki, orada insanlar var, uşaqlar var, onlar oynayırlar, qaçırlar, həyat qaynayır. Onda başa düşdüm ki, hara gəlmişəm. İnşallah ki, insanlarımız qayıdacaq və yenidən ora cənnətə çevriləcək.


AMEA ilə İtaliyanın “Skaravatti Qrup” şirkəti pilot layihə həyata keçirəcək\nAMEA Təcrübə-Sənaye Zavodunda (TSZ) “Skaravatti Qrup” şirkətinin prezidenti, London Kral Cəmiyyətinin üzvü, professor Rosi Skaravattinin rəhbərlik etdiyi nümayəndə heyəti ilə görüş keçirilib.\nGörüşdə AMEA Biologiya və Tibb Elmləri Bölməsinin institutlarının direktorları, o cümlədən müvafiq sahədə fəaliyyət göstərən alim və mütəxəssislər iştirak ediblər.\nÖncə AMEA Rəyasət Heyəti aparatının İnnovasiya şöbəsinin müdiri, aqrar elmlər üzrə fəlsəfə doktoru Vüqar Babayev çıxış edərək bildirib ki, əsas məqsəd iki qurum arasında əməkdaşlıq perspektivləri və birgə layihənin həyata keçirilməsinə dair müzakirələr aparmaqdır. O, “Skaravatti qrup”unun Zoologiya İnstitutu ilə əməkdaşlığını yüksək qiymətləndirərək onların təklif etdiyi yeni texnologiyanın həm AMEA-nın Yüksək Texnologiyalar Parkında, həm də akademiyanın digər müvafiq müəssisələrində tətbiq edilə biləcəyini qeyd edib.\nSonra Zoologiya İnstitutunun direktoru, fizika-riyaziyyat üzrə fəlsəfə doktoru Elman Yusifov çıxış edərək 200 ildən çoxdur ki, fəaliyyət göstərən “Skaravatti Qrup” şirkətinin biologiya və landşaft dizaynı ilə məşğul olduğunu söyləyib. İtaliyanın Sardiniya adasında yerləşən qurumun həm elmi-texniki, həm də molekulyar genetik tədqiqatlar sahəsində mühüm nailiyyətləri olduğunu bildirib. O, rəhbərlik etdiyi institutun təxminən 8 ildir ki, bu təşkilatla əməkdaşlıq etdiyini də diqqətə çatdırıb.\nSonra professor R.Skaravatti təmsil etdiyi şirkət haqqında təqdimatla çıxış edib. “Elmi texnologiyaların istehsalata tətbiqi qurumun əsas fəaliyyət istiqamətlərindəndir” - deyə bildirən məruzəçi şirkətdə aparılan tədqiqatlar və həyata keçirilən layihələr barədə danışıb.\nSonra R.Skaravatti şirkətdə istifadəyə verilən yeni texnologiya haqqında məlumat verib. Bildirib ki, innovativ və ekoloji təmiz texnologiya kimyəvi və neft məhsulları ilə çirklənmiş torpaq və su resurslarını sürətli təmizləməyə imkan verir. Ənənəvi texnologiyalarda kimyəvi maddələrdən istifadə edilirdisə, yeni texnologiyanın əsas komponenti qoyun yununun tullantısıdır: “Digər texnologiyalar olduqca bahadır. Yeni texnologiyada isə istifadə edilən xammal tullantı olduğundan çox ucuz başa gəlir. Alternativ üsullarla yalnız 3-5 ilə nəticə əldə olunurdusa, yeni texnologiya vasitəsilə artıq 6-cı gün təmizlənmə baş verir”.\nO, AMEA Biologiya və Tibb Elmləri Bölməsi ilə əməkdaşlıq çərçivəsində görüləcək işlərdən söz açaraq, bölmənin bütün institutlarını bu layihədə iştiraka dəvət edib.\nBildirib ki, yeni texnologiyanın Azərbaycanda da tətbiqini nəzərdə tutan pilot layihə çərçivəsində Genetik Ehtiyatlar İnstitutunun iştirakı ilə ölkədə mövcud olan 15-ə yaxın yerli qoyun cinsinin yunları üzərində təcrübə aparılacaq. Zoologiya İnstitutunun mütəxəssisləri yunun biokimyəvi tərkibini öyrənəcək. Torpaqşünaslıq və Aqrokimya İnstitutu isə torpağın əvvəlki və son vəziyyətinə dair təhlillər aparacaq. Ən zərərli və çirkli ərazilərdən nümunələr götürülərək DNT analizi ediləcək.\nSonda iki qurum arasında əməkdaşlıq perpektivləri və pilot layihənin həyata keçirilməsinə dair fikir mübadiləsi aparılıb, bir sıra təkliflər səsləndirilib.


Sereteli kəndində ritual evi açıldı – Marneuli FM\nŞənbə 19 Sentyabr 2020 / 18:33\nSereteli kəndində ritual evi açıldı\nMarneuli bələdiyyəsinin Sereteli kəndində yerləşən ritual zalının imkanlarından artıq əhali istifadə edə bilər. “Təmiz Marneuli” xidmətinin direktoru Leri Mumladzenin dediyinə görə təxminən iki üç aydır ki, zal təhvil verilib və bir neçə gün öncə 120 nəfərlik süfrə açıblar. O eləcə də zalın lazımlı əşyalarlatəmin olunduğunu qeyd edir.\n“Hər şey hazırdır. Qaz quraşdırlıb. Su, stol, stullar və qab-qacaq var. Hər kimsə bu xidmətin istifadəçisi olmaq istəyirsə bizə 2-3 ay öncədən müraciət etsin. Heç bir problem olmayacaq. Onların bizə müraciətindən sonra onun hər şeyini hesablayacağıq . Sonradan o xidmət göstərə biləcək”.\nMarneuli bələdiyyəsinin Sereteli kəndində olan ritual evinin rekonstruksiyası 2014-cü ildə başlayıb. Bunun üçün isə 247 319 lari dəyərində məbləğ xərclənib. Buradan 206 474 lari yerli büdcədən, 40 845 lari isə kəndlərə dəstək proqramından ayırıldı.\n"Gürcü arzusu" siyahısının onluğunun tərcümeyi-halları\n"Bu administrativ resursdan istifadədir, amma Marneulinin kəndlərində qadınların iştirak etməsi başqa formada qeyri-realdır" - Olqa Endeladze\nMəktəblərdə daxili və xaricində video kameraların quraşdırılması məcburi olacaq\nMarneulidə istirahət seqmenti az inkişaf edib\n” Uzun İncə Bir Yol ” Birinci Buraxılışın Qonağı Aşıq Qara Borçalı\nRusiyada “Youtube” və “İnstagram” bağlana bilər\nNinotsminda bələdiyyə məclisinin 8 deputatı Ermənistan vətəndaşıdır\nMarneuli sakinləri tibbi müainədən keçirlərmi


Əgər ermənilər narazı olacaqlarsa, bu zaman getsinlər özlərini Sevan gölünə atsınlar\n25 May 13:14 | 1 147\n"Azərbaycanla Ermənistan arasındakı prosesin səngiməsi münasibətlərdə problemlərin həlli istiqamətində siyasi iradəni nümayiş etdirir. Bundan sonra məncə gələcək münaqişələrdən yox, gələcək əməkdaşlıqlardan danışmaq daha çox yerinə düşərdi”. Bu sözləri SİA-ya açıqlamasında politoloq Qabil Hüseynli bildirib.\nOnun sözlərinə görə, Avropa birliyinin vasitəçiliyi ilə üçüncü Brüssel görüşü göstərdi ki, tərəflər iki ölkə arasında münaqişənin həlli üçün lazımi siyasi iradəni ortaya qoymaq fikrindədirlər: “Avropa Birliyi bu məsələdə hər iki tərəfə yaxından köməklik göstərmək niyyətindədir. Zənnimcə indiyə qədər bölgədə münasibətləri qarışdıran, münaqişəni inkişaf etdirən Rusiya bundan sonra bölgədən geri çəkilmək qarşısında qalacaq. Üstəlik də sülh yaratma prosesinin parametrləri üzrə kommunikasiya vasitələrinin açılması, sərhədlərin delimitasiyası, sülh sazişi layihəsinin hazırlanması ilə bağlı işçi qrupunun formalaşdırılması, eləcə də humanitar sahədə əməkdaşlıq da nəzərdə tutulub.\nBizdə olan erməni təxribatçılarının Ermənistana qaytarılması, Ermənistanın isə girov götürdüyü və itkin düşmüş vətəndaşlarımız Azərbaycana verməlidir. Həm də onların yəqin ki, böyük qismi öldürülüb, belə olan halda isə onların toplu məzarlarının yeri göstərilməlidir. Bir sözlə çox böyük məsələlərin həlli gözlənilir və bu həllin ilkin addımları atılır. Həm Ermənistanda, həm də Azərbaycanda sərhədlərin delimitasiyası ilə bağlı işçi qrupu yaradılıb.\nRusiya proseslərə əngəl törətmək üçün müəyyən bəyanatlar verib, amma heç bir niyyəti olmayacaq. Çünki Avropa Birliyi artıq bundan sonra danışıqlar prosesinin monitorinqini keçirəcək. Bu səbəbdən də iyulun sonu, avqustun əvvəlləri daha bir iclasın keçiriləcəyi planlaşdırılır. Bölgədə pozitiv proseslər gedəcək. Bu proseslərə Orta Asiya Respublikalarının cəlb edilməsi də gözlənilir. Burada Orta Asiya və Azərbaycanın karbohidrogen ehtiyyatlarının Avropa bazarlarına çıxarılmasından gedir söhbət. Bura firəvan və çiçəklənən bölgəyə keçirilməlidir. Əgər ermənilər bundan narazı olacaqlarsa, bu zaman getsinlər özlərini Sevan gölünə atsınlar”.


İmzalanacaq protokollarda dövlətlərin ərazi bütövlüyü, BMT və ATƏT sənədlərindəki öhdəliklərə riayət olunması prinsipləri əksini tapıb\nTürkiyə və Ermənistan arasında əldə olunan son razılaşmalar hər iki ölkədə olduğu kimi, Azərbaycanda da geniş diqqət mərkəzindədir. Çünki Ankara-Yerevan mükaliməsindəki başlıca düyün nöqtəsi - iki ölkə arasında sərhədlərin açılması Azərbaycanın bilavasitə dövlət maraqlarına toxunur. Türkiyə Ermənistanla sərhədi bu ölkənin Azərbaycan torpaqlarını işğal etməsinə etiraz olaraq bağlayıb.\nÖtən 16 ildə çeşidli beynəlxalq təşəbbüslərə rəğmən Türkiyənin bu sərhədi açmamasının əsas səbəbi də həmin işğala son qoyulmamasıdır. Təsadüfi deyil ki, Azərbaycan XİN də Türkiyə-Ermənistan razılaşmalarına rəsmi münasibətini ifadə edərkən bu məqamı məxsusi diqqətə çatdırıb.\nÖz növbəsində Türkiyə tərəfi də Ermənistanla “Diplomatik münasibətlərin qurulması barədə Protokol” və “İkitərəfli əlaqələrin inkişafı barədə Protokol” ətrafında müzakirələr sürəcində Azərbaycanın narahatlığının başa düşüldüyünü və nazərə alınacağını bəyan edib. Türkiyə XİN başçısı Əhməd Davudoğlunun sözlərinə görə, bu prosesdə heç bir digər məsələ Türkiyə-Azərbaycan tərəfdaşlığından önə keçə bilməz. Türkiyənin baş naziri Rəcəb Tayyib Ərdoğan isə bu il mayın 14-də Bakıda olarkən Ermənistanla sərhədin açılmasının Qarabağ məsələsinin həllinə bağlı olduğunu birmənalı şəkildə vurğulamışdı.\nOdur ki, Türkiyə və Ermənistan arasında əldə olunmuş son razılaşmaların da bu bəyanatı kölgə altına alacağını düşünməyə əsas yoxdur. Baxmayaraq ki, Türkiyədəki müxalifət qüvvələri Ərdoğan hökumətini bu məsələdə kəskin tənqid hədəfinə tuturaq baş naziri Bakıda verdiyi bəyanatdan geri durmaqda ittiham edirlər.\nTürkiyə baş naziri isə Ermənistanla əldə edilən son razılaşmalardan söz edərkən bu məsələdə qəti fikir söyləməyin hələ erkən olduğunu nəzərə çatdırıb. Ərdoğan deyib ki, Türkiyə, Ermənistan və İsveçrə xarici işlər nazirlikləri adından yayılan birgə bəyanat prosesin bir hissəsidir. «Bu, bizim Ermənistanla başladığmız proses daxilində atdığımız addımlardan biridir. Tərəflər daxili siyasi məsləhətləşmələrə başlamaq haqda addım atırlar. Lakin parlamentdə təsdiq olunmadan bu sənədlər işləməyəcək», - deyə o vurğulayıb.\nTürkiyə baş naziri dolayısı ilə nəzərə çatdırıb ki, Ermənistanla paraflanan razılaşmalar və imzalanacaq protokollar hələ onların birmənalı şəkildə qüvvəyə minəcəyi və dərhal icra olunacağı anlamına gəlmir. Başqa sözlə, Türkiyə tərəfi Ermənistanla dialoq sürəcinin real tempini Azərbaycan-Ermənistan sülh danışıqlarına, Qarabağ nizamlanmasına paralel şəkildə nizamlamağı düşünür.\nEyni zamanda, Türkiyə Qarabağ sülh prosesinin irəliləməsi üçün imkan daxilində öz səylərini davam etdirir. Ermənistanla razılaşmaların açıqladığı gün Türkiyə XİN başçısı Əhməd Davudoğlu bu məsələni ABŞ dövlət katibi Hillari Klintonla müzakirə etmişdi. Ertəsi gün (1 sentyabr) isə Türkiyə XİN rəhbəri rusiyalı həmkarı Sergey Lavrova zəng edərək Ermənistanla münasibətlər məsələsində atılan son addımlarla bağlı onu məlumatlandırıb. Türkiyə xarici işlər naziri Rusiya tərəfdən Qafqaz regionunda davamlı sülhə nail olunması üçün Azərbaycan-Ermənistan münaqişəsi ilə bağlı səyləri artırmağı xahiş edib.\nBu arada Rusiya XİN Ermənistanla Türkiyə arasında münasibətlərin normallaşması prosesinə münasibət bildirib. Rəsmi Moskva Ermənistanla Türkiyə arasında diplomatik əlaqələrin qurulmasına dair gedən prosesi pozitiv qiymətləndirib. «Ermənistan və Türkiyə bizə dost ölkələrdir. Onlar arasında münasibətlərin normallaşdırılması istiqamətində irəliləyişləri təbii və gözlənilən proses kimi qəbul edirik. Ölkədaxili məsələ olan bu məsləhətləşmələr müqavilələrlə yekunlaşsa, çox şad olarıq», - deyə Rusiya XİN-in açıqlamasında deyilir.\nAvropa Birliyinin xarici siyasət və təhlükəsizlik siyasəti üzrə ali komissarı Havyer Solana da Türkiyə-Ermənistan münasibətlərinin normallaşması istiqamətində atılan addımları alqışlayıb: “Mən bu tarixi prosesi irəli aparan hər iki tərəfin cəsarətinə və uzaqgörənliyinə hörmətlə yanaşıram. Ümidvaram ki, hər iki protokol imzalanacaq, paraflanacaq və yaxın zamanlarda həyata keçiriləcək”.\nTürkiyə Ermənistanla yunan Kipri ilə davrandığı kimi davrana bilər\nQeyd edək ki, Türkiyə-Ermənistan münasibətləri AB-nin də müntəzəm gündəmdə saxladığı mövzulardandır. Avropa Parlamenti hər il Türkiyə ilə bağlı qəbul etdiyi qətnamələrdə Ankaranı Ermənistanla sərhədləri açmağa çağırır. Hərçənd Avropa dairələrində də başa düşürlər ki, Türkiyə həmin sərhədin bağlanmasını zəruri etmiş səbəb aradan qalxmayınca bu çağırışları yerinə yetirməyəcək.\nNecə ki, Türkiyə indiyədək AB-nin bütün təzyiq və təşviqlərinə rəğmən yunan Kipri ilə də münasibətlər qurmayıb, öz sərhəd qapılarını bu ölkənin gəmi və təyyarələrinə açmayıb.\nXatıpladaq ki, Türkiyə hələ 2005-ci ildə Avropa Birliyi ilə «Gömrük birliyi haqqında» əlavə protokol imzalayıb və həmin sənədə görə, AB-yə üzv olan ölkələrlə, o cümlədən Kipr (yunan) Respublikası ilə qeyd-şərtsiz ticarət (gömrük) əlaqələri qurmalıdır. Lakin Türkiyə Kipr (yunan) Resrublikasını müstəqil dövlət olaraq tanımır. Odur ki, Türkiyə tərəfi həmin protokolu imzalayandan sonra bəyan etmişdi ki, bu addım yunan Kipri ilə əlaqələr qurulması anlamına gəlmir.\nİndiyədək də həmin protokol Türkiyə parlamentində ratifikasiya olunmayıb. Ankara bəyan edib ki, yunan Kipri ilə münasibətlər yalnız Şimali Kipr Türk Cümhuriyyətinə qarşı tətbiq edilən təcrid aradan qalxandan sonra mümkün ola bilər.\nBu üzdən Türkiyənin AB ilə 2005-ci ilin oktyabrında imzaladığı üzvlük müzakirələri də dalana girib. 2006-cı ildə AB yunan Kiprinin tələblərinə əsas gətirərək Türkiyə ilə üzvlük müzakirələrinin bir sıra bəndlərini dondurub. Digər yandan, Türkiyə sözügedən protokolu ratifikasiya edib yunan Kipri ilə əlaqə qurmayınca AB ilə heç bir müzakirə paraqrafı (cəmisi 35 bənd) bağlanmış sayılmayacaq.\nBu presedenti diqqətə alaraq Türkiyənin Ermənistanla münasibətlərdə də Azərbaycanın milli maraqlarını gözardı etməyəcəyini söyləmək olar. Odur ki, 6 həftədən sonra (12 oktyabr) müzakirələr tamamlansa və ardınca protokollar imzalansa belə, onların Türkiyə parlamentindən tezliklə keçməyəcəyi yəqindir. Baxmayaraq ki, Türkiyənin hakim partiyası parlamentdəki səs çoxluğundan yararlanaraq bunu bir günün içində təmin edə bilər.\nDigər tərəfdən, Türkiyə ilə Ermənistan arasında imzalanacaq protokolların mətni ilə tanışlıq həmin sənədlərdə Azərbaycanın da maraqlarının qismən nəzər alındığını deməyə əsas verir.\nBelə ki, “İkitərəfli münasibətlərin inkişafına dair protokol”da bildirilir ki, tərəflər BMT Nizamnaməsi, ATƏT-in Helsinki Yekun Aktı və Yeni Avropa üçün Paris Xartiyasında əksini tapan öhdəliklərini xatırladaraq ikitərəfli və beynəlxalq əlaqələrində bərabərhüquqluluq, suverenlik, digər ölkələrin daxili işlərinə müdaxilə etməmək, ərazi bütövlüyü və sərhədlərin toxunulmazlığı prinsiplərinə hörmətlə yanaşacaqlarını və bu prinsiplərə hörmət göstərilməsini təmin edəcəklərini bir daha vurğulayırlar.\nSənəddə həmçinin tərəflərin bölgədə sülhün, təhlükəsizliyin, sabitliyin möhkəmləndirilməsinə töhfə verəcəkləri, güc tətbiq etmək və güc tətbiq etməklə hədələməkdən imtina edəcəkləri, anlaşılmazlıqların dinc yolla həlli, insan haqları və təməl azadlıqların qorunmasının önəmi qeyd olunub. Sənədə əsasən, tərəflər iki ölkə arasındakı mövcud sərhədləri beynəlxalq müqavilələrdə göstərildiyi şəkildə tanıyırlar.\nYeri gəlmişkən, məhz sənəddəki bu məqam, eləcə də «soyqırımı» məsələsinin tarixçilərin müzakirəsinə verilməsi Ermənistanda müxalifətin ciddi etirazını doğurub.\nMüxalif “İrs” Partiyası bəyan edib ki, Türkiyə tərəfi Ermənistanla sərhədlərin açılması ilə bağlı irəli sürdüyü hər 3 şərtini protokollara saldırmağa nail olub. Partiyanın parlamentdəki deputatı Stepan Safaryanın sözlərinə görə, Ermənistan ilk şərt kimi Qars müqaviləsini de-fakto tanıyır və ikinci şərt olaraq “erməni soyqırımı”nın tarixçilərin müzakirə müstəvisinə keçirilməsinə de-yure razılaşır: “Bu, faktiki o deməkdir ki, erməni tərəfi soyqırımın nəticələri ilə barışıb, hətta Türkiyənin ünvanına tənqiddən vaz keçib”.\nSafaryan qeyd edib ki, Ankaranın Qarabağla bağlı üçüncü şərti də protokollarda əksini tapıb. Belə ki, tərəflər zorakılıq və radikalizmi təşviq etməmək barədə öz üzərinə öhdəlik götürür.\nLevon Ter-Petrosyanın başçılıq etdiyi Erməni Milli Konqresinin nümayəndəsi, sabiq xarici işlər naziri Aleksandr Arzumanyan da tarixi məsələlərin öyrənilməsi üçün alt komissiyanın yaradılması barədə bəndin xüsusi narahatlıq doğurduğunu deyib. O, 1915-ci il hadisələrinin araşdırılması üçün bu cür komissiyanın yaradılmasının qəbuledilməz olduğunu bildirib.\nErmənistan mətbuatının xəbərlərinə görə, müdafiə naziri Seyran Ohanyan da yaxın ətrafı ilə söhbətdə prezident Sarkisyanın Türkiyə ilə dialoqda güzəştli mövqe tutacağından, Qarabağ məsələsində geri addım atacağından narahatlığını ifadə edib.\nErmənistan prezidenti isə bir Qarabağ ermənisi kimi həmyerlilərinə sədaqətini nümayiş etdirmək üçün dünən Xankəndinə səfər edib. Sarkisyan burada «Dağlıq Qarabağ Respublikası»nın elan olunmasının 18-ci ildönümü (1991-ci il 2 sentyabr) ilə bağlı tədbirlərdə iştirak edib.\nVüqar Orxan, “525-ci qəzet”, 03.09.2009.\n11.03.2010, 20:04 167\n04.05.2009, 13:09 157\n14.12.2014, 18:32 1369\n22.01.2011, 17:59 150


Şirvan gəncləri "könüllü qonaq" təşəbbüsünə qoşulublar. - Xəbərlər - ŞİRVAN ŞƏHƏR Icra Hakimiyyəti\nŞirvan gəncləri "könüllü qonaq" təşəbbüsünə qoşulublar.\nÖlkəmizdə könüllülük fəaliyyətinin geniş vüsət alması Azərbaycan Respublikasının Prezidenti cənab İlham Əliyevin adı ilə birbaşa bağlıdır. Həyata keçirilən uğurlu təşəbbüslər sayəsində könüllülük fəaliyyəti ölkəmizdə sürətlə inkişaf etməyə başlayıb. Dövlətimiz bu fəaliyyətin stimullaşdırılmasını hərtərəfli dəstəkləyir. Azərbaycan Respublikasının Prezidenti cənab İlham Əliyevin 30 dekabr 2019-cu il tarixli Sərəncamı ilə 2020-ci il Azərbaycan Respublikasında “Könüllülər ili” elan edilmişdir. Ölkə prezidentinin könüllülük fəlsəfəsinin təbliğ olunması və könüllülər hərəkatının stimullaşdırılması ilə bağlı qarşıya qoyduğu vəzifələrə uyğun olaraq Şirvan şəhər İcra Hakimiyyəti, digər idarə, müəssisə və təşkilatlar öz strukturlarında könüllülük hərəkatının genişləndirməkdə davam edir.


Göygöldə restoranların sahibi və müştəriləri məsuliyyətə cəlb olundu | Kəpəz Müstəqil Teleradio Şirkəti\nBu günə xəbərlərin oxunma sayı: 2322\n— 10.07.2020 15:13\nGöygöldə isə iaşə obyektlərində gecə reydi keçirilib, karantin rejiminin tələblərini pozan şəxslər məsuliyyətə cəlb edilib. Polis əməkdaşları ilə birgə çəkiliş qrupumuz da yoxlamalarda iştirak edib. Maraqlı kadrlarımız var, qarşıdakı videomatarialda tanış izləyə bilərsiniz.\nNazirlər Kabineti yanında Operativ Qərargah tərəfindən qəbul edilən karantin rejimi qaydalarının təmin olunması istiqamətində Göygöl Rayon Polis Şöbəsinin əməkdaşları tərəfindən tədbirlər davam etdirilir. Növbəti reyd zamanı polis əməkdaşları qaydaları pozaraq restoranlara üz tutan şəxsləri ifşa ediblər.\nXüsusilə axşam saatlarında rayon ərazisindəki kafe, restoran və çayxanalarda aparılan yoxlamalar zamanı bəzi neqativ hallar müəyən edilib. Belə ki, xüsusi karantin rejimi ilə əlaqədar rayon ərazisindəki ictimai iaişə obyektlərinin müştərilərə yerində xidmət göstərməsi qadağan olunmasına baxmayaraq, Gəncə-Daşkəsən-Xoşbulaq avtomobil yolunun Göygöl rayonu ərazisindən keçən hissəsində bir neçə məkanın fəaliyyət göstərdiyi məlum olub.\nEşqin Qasımov DİN-in mətbuat xidmətinin əməkdaşı: Göygöl rayon Polis Şöbəsinin əməkdaşları mütəmadi olara qrayon ərazisində reydlər təşkil edirlər. Təşkil olunan sonuncu reyd zamanı rayonun Yalqışlaq kəndi ərazisində 3 kafe və restoranın müştərilərə yerində xidmət göstərildiyi müəyən edildi.\nPolis əməkdaşları həmin obyektlərin fəaliyyətini dayandırıb, sahibləri və müştəriləri İnzibati Xətalar Məcəlləsinə uyğun olaraq 200 manat məbləğində cərimə ediliblər.


Mədəniyyət Nazirliyinin sifarişi və Azərbaycan Yaradıcı Sənayelər Federasiyasının dəstəyi ilə təşkil olunan UNESCO-nun silahlı münaqişə zamanı mədəni sərvətlərin qoruması haqqında 1954-cü il tarixli Haaqa Konvensiyası çərçivəsində “İrsin idarəedilməsi bacarıqlarının inkişafı” mövzusunda 3 gün davam edəcək təlim proqramının ...\nMədəniyyət Nazirliyi tərəfindən “Şuşa İli” münasibətilə həyata keçirilən “Şuşa mədəniyyətinin inciləri” layihəsi yeni təqdimatlarla davam edir. Mədəniyyət Nazirliyindən AZƏRTAC-a bildirilib ki, layihənin “Şuşanın memarlıq salnaməsi” bölməsi üzrə növbəti təqdimat Şuşa qalasına həsr olunub ...\nMilli mətbuatın banisi, görkəmli maarifçi Həsən bəy Zərdabinin 180 illiyi münasibətilə Azərbaycan Milli Kitabxanasının əməkdaşları tərəfindən “Həsən bəy Zərdabi” adlı virtual sərgi hazırlanıb. Kitabxanadan AZƏRTAC-a bildirilib ki, virtual sərgidə rəsmi sənədlər, fotolar, Həsən bəy Zərdabinin müəllifi ...\nAzərbaycanın teatr və kino aktyoru, Xalq artisti Barat Şəkinskayanın yaradıcılığı çoxcəhətli idi. Sənətə gəldiyi ilk dövrlərdə Barat xanım uşaq, hətta oğlan rollarında da çıxış edib. Zadəgan nəslinin nümayəndəsi olması isə onun xarakterini qürur və sadəlik, ləyaqət və fədakarlıq kimi ecazkar xüsusiyyətlərlə ...\nAzərbaycan Dövlət Akademik Milli Dram Teatrı 149-cu teatr mövsümünü başa vurub. Teatrın mətbuat xidmətindən AZƏRTAC-a verilən məlumata görə, sənət ocağı 44 günlük Vətən müharibəsinə həsr olunmuş “Zəfər yolu” tamaşası ilə mövsümü yekunlaşdırıb ...\nBeynəlxalq Muğam Mərkəzində iyunun 27-də Braziliyanın məşhur “Choronas” instrumental musiqi qrupunun konserti keçirilib. AZƏRTAC xəbər verir ki, qrupun Bakıya gəlişi Beynəlxalq Muğam Mərkəzi ilə Braziliyanın ölkəmizdəki səfirliyi arasında bağlanan Anlaşma ...\nBakı Şəhər Mədəniyyət Baş İdarəsinin Yasamal rayon Mərkəzləşdirilmiş Kitabxana Sisteminin Xurşidbanu Natəvan adına 4 nömrəli filialında 26 İyun - Silahlı Qüvvələr Gününə həsr edilmiş tədbir keçirilib. Tədbirdə Azərbaycanın ərazi bütövlüyü uğrunda şəhid olmuş ...\n“The Beatles” musiqi qrupunun əfsanəvi solisti Pol Makkartni Qlastonberi festivalında (İngiltərə) çıxış edən ən yaşlı müğənni olub. AZƏRTAC xarici mətbuata istinadla xəbər verir ki, müğənni səhnəyə proyeksiya ...\nHollivud ulduzu Tom Kruzun “Top Gun: Maverick” filmindəki roluna görə, 100-200 milyon dollar arasında qonorar ala bilər. AZƏRTAC xəbər verir ki, aktyorun filmdən qazancı iki hissədən ibarət olacaq - çəkilişdə iştirak üçün birbaşa ...\nİyunun 26-da Azərbaycan Dövlət Akademik Filarmoniyasının səhnəsində “Qarabağ gecəsi” adlı xeyriyyə konserti keçirilib. AZƏRTAC xəbər verir ki, konsertdə Prezident Administrasiyasının Humanitar siyasət, diaspor, multikulturalizm və dini məsələlər şöbəsinin müdiri Fərəh Əliyeva, ekologiya və təbii sərvətlər naziri Muxtar Babayev ...\nƏfsanəvi "Pink Floyd" rok qrupu bir sıra mahnı və albomlarının müəllif hüquqlarını 500 milyon dollara satışa çıxaracaq. AZƏRTAC xəbər verir ki, bu barədə “Bloomberg” agentliyi məlumat yayıb. Həmçinin musiqiçilər qrupun brendi altında suvenirlər istehsal ...\nAzərbaycan “China Daily” qəzetinin beynəlxalq mediaturunda təmsil olunur VİDEO


40 il əvvəl Sumqayıtda kimyaçı alimlərlə 1 aprel zarafatı: “Bəxtiyar Vahabzadə ilə görüş” | SUMQAYITXEBER.COM\nSUMQAYITXEBER.COM > SUMQAYIT > 40 il əvvəl Sumqayıtda kimyaçı alimlərlə 1 aprel zarafatı: “Bəxtiyar Vahabzadə ilə görüş”\n40 il əvvəl Sumqayıtda kimyaçı alimlərlə 1 aprel zarafatı: “Bəxtiyar Vahabzadə ilə görüş”\nMüəllif: sumqayitxeber.com • Tarix: 1 Aprel 2014 • Baxış sayı: 679 dəfə • Şərh yoxdur\nBu, 1971-ci ilin aprelində olmuşdu. Bir gün əvvəl işin sonuna yaxın “partizanlıq” edərək, qabaqcadan rəhbərliklə razılaşdırmadan (o vaxtlar “qoruq-qadağa”nın, subordinasiyanın nə olduğunu bilmirdim), elm adamlarına xoş bir sürpriz etmək istəyi ilə sabah – yəni aprelin 1-də görkəmli şair Bəxtiyar Vahabzadə ilə görüş keçiriləcəyi barədə işlədiyim institutun – akademik Y.Məmmədəliyev adına Neft-Kimya Prosesləri İnstitutunun Sumqayıt filialının foyesində tuşla yazdığım kiçik bir elan asmışdım. Sabahın nə vəd edəcəyini dəqiq bilməsəm də, istəyim baş tutmadıqda böyük bir elmi-tədqiqat institutunun elm adamları ilə “1 aprel zarafatı”nın heç də yaxşı sonluqla bitməyəcəyinə əmin idim.\nAzərbaycan Neft və Kimya İnstitutunun (indiki Neft Akademiyasının) axşam şöbəsinin tələbəsi olaraq laborant kimi çalışdığım bu elm ocağında ciddi elmi axtarışlarla məşğul olan yüzlərlə adamı işindən ayırıb, onları poeziya aləminə cəlb etməyin nə dərəcədə məsuliyyətli olduğunu dərk etməyin özü belə narahatlıq doğurmaya bilməzdi. Ancaq onu da yaxşı bilirdim ki, sumqayıtlılar yalnız işlə, əməklə, “qazovka” ilə deyil, həm də yeri düşəndə poeziya ilə də nəfəs almağı xoşlayırlar. İnstitutda da kimyaçıların çoxu şeiri, ədəbiyyatı sevir, hətta yeri gələndə Nizami, Füzuli, Aşıq Ələsgər, S.Vurğun, M.Müşfiq, B.Vahabzadə yaradıcılığından söhbət açır, onların poeziyasından nümunələr söyləyir, hətta hərdən ədəbiyyat, şeir-sənət biliciliyi, “mənəmliyi” ilə mübahisəli müzakirələr də aparırdılar. Bir sözlə, elm adamları arasında şeir həvəskarları az deyildi.\nO dövrdə Sumqayıt həqiqətən poeziya ilə nəfəs alırdı. Təsadüfi deyil ki, məhz burada SSRİ-də ilk nümunə olaraq şair Əli Kərimin adını daşıyan Poeziya klubu yaradılmışdı və Moskvanın, Leninqradın, hətta uzaq Novosibirskin tanınmış şair və yazıçıları bu şeir-sənət ocağının fəaliyyəti ilə yaxından tanış olmaq üçün Azərbaycana təşrif gətirərək, 25 yaşı yenicə tamam olmuş, lakin öz istedadı ilə Rəsul Rza, Əli Kərim, Bəxtiyar Vahabzadə kimi poeziya korifeylərinin diqqətini cəlb etmiş gənc şair Vaqif İbrahimin rəhbərlik etdiyi klub üzvləri ilə görüşür, onların seir məclislərində, mədəniyyət evlərində, müəssisələrdə keçirilən ədəbi tədbirlərdə həvəslə iştirak edirdilər.\nİnstitutun nüfuzlu alimlərindən olan kimya elmləri doktoru, professor Mustafa Salahov və şeir-sənət vurğunu olan bəzi elmi işçilər də Poeziya klubunun təşkil etdiyi ədəbi məclislərin fəal iştirakçıları idilər. Bəxtiyar müəllimlə keçiriləcək görüş barədə ilkin olaraq məlumatı olan yalnız onlar idi. Çoxlarının arzuladığı bu görüş barədə elan ortalığa “qəfil” çıxsa da, onun təşkilinə artıq neçə gün idi ki hazırlıq görürdüm – mənim təklifimlə bir-neçə gənc işçimiz görkəmli şairimizin şeirlərini söyləmək üçün əzbərləyir, ondan avtoqraf almaq ümidilə kitablarını toplayır, şairin Vətən və məhəbbət mövzusunda yaradıcılığı ilə bağlı ona suallar verməyə hazırlaşırdılar. Ən mühüm məsələ isə, əlbəttə ki, belə bir görüş üçün B.Vahabzadənin özünün razılığını almaq idi. Axı, o zaman heç yerdə dərc olunmamış, lakin gizli şəkildə əl-əl gəzən, vətən, el-oba haraylı “Gülüstan” poeması, həmçinin “Etiraf”, “Dörd yüz on altı”, “Qiymət “ poemaları, “Azərbaycan oğluyam”, “Ana dili”, “Barmaqlar”, “Özümdən narazıyam”, “Yadındamı?”, “Bir salama dəymədi?” və s. şeirləri dillər əzbəri olan, şeirlərinə bu gün də xalq arasında populyar olan, sevilən mahnılar bəstələnmiş, bununla belə “Bir ondan razıyam ki, özümdən narazıyam” deyən, zamanla, dövranla barışa bilməyən, tarixin haqsızlıqlarına qarşı üsyan edən, bu səbəbdən dissident hesab olunan, hər addımı izlənilən şairin oxucularla görüşünün keçirilməsi o vaxtlar ilk növbədə onun özü üçün heç də asan başa gəlmirdi. Təsadüfi deyil ki, uzun illər Sovet DTK-sında çalışmış və şairin həbsdən xilasında müstəsna rol oynamış ulu öndər Heydər Əliyev çıxışlarının birində bunu gizlətmədən, etiraf edib demişdi ki, “ən böyük dissident Bəxtiyar Vahabzadə idi, onun həbs olunması məsələsi qoyulmuşdu. O vaxt mən onu xilas etdim, qoymadım həbs olunsun”.\nOdur ki, belə bir mübariz, üsyankar, vətənpərvər şairin görüşünün şəhər rəhbərliyi ilə də razılaşdırılmadan keçirilməsi də risqlı idi. Lakin, gənc olmasına baxmayaraq, belə məsələlərdə tədbirli, səriştəli olan, mənim xahişimlə görüşlə bağlı Bəxtiyar müəllımin razılığını alan Vaqif İbrahim Poeziya klubunun sədri kimi bu məsuliyyəti öz üzərinə götürmüşdü.\nGeniş məlumat yaymadan görüş üçün müəyyən hazırlıq aparmağıma baxmayaraq, aprelin 1-də səhər işə gələrkən həyəcanlı idim. Səbrsizliklə şairi qarşılamağa hazırlaşırdım. Lakin günortaya təyin olunmuş görüş vaxtına çox az qalsa da, Bəxtiyar Vahabzadə və Vaqif İbrahim gəlib çıxmamışdılar. Narahatlıqla 4-cü mərtəbəyə – görüşün keçiriləcəyı akt zalına qalxanda heyrətdən çaşıb qaldım. İynə atsan da, yerə düşməzdi – nəinki azərbaycanlı, hətta rus, yəhudi, erməni əməkdaşlar belə şairi görmək, onu dinləmək istəyi ilə salonu doldurmuşdular, ayaq üstə də xeyli adam var idi. Həmin anda mən Bəxtiyar Vahabzadənin xalq tərəfindən necə sevildiyinin, onun poeziyasına necə böyük maraq göstərildiyinin şahidi olmaqla yanaşı, öz üzərimə nə dərəcədə böyük məsuliyyət götürdüyümü də daha aydın və bütün ağırlığı ilə hiss etdim. İnstitut əməkdaşlarının sevimli şairi necə böyük intizarla gözlədiklərini görüb, dərhal aşağı düşdüm, taksi saxlayaraq, Vaqif İbrahimin Bəxtiyar Vahabzadəni qarşılayacağı yerə – şəhər Partiya Komitəsinin qarşısındakı Lenin meydanına tələsdim. Yol boyu düşünürdüm ki, əgər birdən Bəxtiyar müəllim müəyyən səbəbdən (o vaxtlar keçirdiyi əsəbiliklərin nəticəsi olaraq tez-tez səhhətində nasazlıqlar da olurdu) gələ bilməsə, onda institut kollektivindən üzr istəyib, deyəcəyəm ki, bu “1 aprel zarafatı” idi. Təbii ki, əslində bütöv bir kollektivlə belə bir “zarafat” qətiyyən yolverilməz idi və bununla mən hamının gözündən düşə bilərdim, həm də… haqlı olaraq işdən çıxarılardım.\nBunları düşünərək, meydana yaxınlaşanda Vaqif İbrahimin nigarançılıqla Bəxtiyar müəllimi gözləyərək, saatına baxdığını gördüm. Şair gecikirdi – görüş vaxtından artıq 15 dəqiqə keçmişdi. Bəlkə, Allah eləməmiş, xəstələnmişdi, gəlməyəcəkdi? Nigarançılıqla bir-neçə dəqiqə də ötdü. Birdən meydanda “Volqa” maşını göründü. “QAZ-24”-dəkinin Bəxtiyar müəllim olduğunu görüb, sevinclə ikimiz də maşına doğru qaçdıq. Şair bizimlə görüşüb, gecikdiyi üçün üzrxahlıq edərək, maşınına dəvət etdi. Artıq nigarançılığım aradan qalxmışdı, sevinc və rahatlıq içindəydim. İnstitut kollektivi qarşısında ömürlük üzqaralığından qurtarmışdım…\nBəxtiyar müəllim hələ də – dağılışmadan yarım saata qədər intizarla onun gəlişini gözləyənlərin alqışları altında zala daxil oldu və hamını mehribanlıqla salamlayıb, gecikdiyi üçün üzrxahlıq etdi.\nİnstitutun o zamankı partiya təşkilatı katibi Bəxtiyar Vahabzadəni və Vaqif İbrahimi yuxarı – “rəyasət masası” arxasına dəvət etdi. Mən zalda əyləşmək üçün yer axtarırdım ki, birdən Bəxtiyar müəllimin məni səslədiyini eşitdim. Tamamilə gözləmədiyim və buna qətiyyən iddialı olmadığım halda şair məni də yuxarı dəvət edirdi (o, Poeziya klubunun Sumqayıtda təşkil etdiyi görüşlərdə mənim də ilk qələm təcrübələrimi dinləmiş və hətta 19-20 yaşlı bir gənc üçün xoş olan fikirlər də söyləmişdi). Xalqımızın sevilən bu böyük şairi ilə eyni masa arxasında oturmağımı heç zaman fikrimə belə gətirməsəm də və özümü buna layiq bilməsəm də, Bəxtiyar müəllim, yəqin ki, daha çox institutun gənc bir nümayəndəsi kimi mənim də “yuxarıya” çıxmağımı istəyirdi. Buna razı olmayaraq, boyun qaçırmağa çalışsam da, şairin təkidli dəvətinə etinasızlıq, hörmətsizlik olmaması üçün, həm də “özümüzünkülər”in “ürək-dirək” verdiklərini görüb, sıxıla-sıxıla da olsa “səhnə”yə qalxmalı oldum.\nİnstitutun “partiya katibi” görkəmli şairi bir daha elm kollektivi adından ehtiramla salamlayaraq, onun özü və yaradıcılığı haqqında xoş sözlər söylədikdən sonra gənc kimyaçıların ifasında şairin şeirlərindən nümunələr səsləndi. Mən də şairin ən çox sevdiyim “Ana dili” şeirini oxudum. Ancaq şairin diqqətinə daha çox gənc erməni qızı Nelyanın xüsusi intonasiya ilə əzbər söylədiyi iki lirik şeir səbəb oldu. Bəxtiyar müəllimə xoş gələn həm də o olmuşdu ki, rusdilli oxucular da onun poeziyasına diqqət və maraq göstərirdilər. Vaqif İbrahim də çıxış edərək, şeir-sənət ustadı hesab etdiyi Bəxtiyar Vahabzadə yaradıcılığı haqqında fikirləruini söylədi və şairin bir şeirini oxudu.\nSonda salondakıların gurultulu alqışları altında Bəxtiyar Vahabzadəyə söz verildi. O, yeni yazdığı şeirlərdən nümunələri səsləndirdi və hər bir oxucusunu illərdən bəri narahat edən suallara gah birbaşa, gah da dolayısı, “arifə bir işarə” prinsipi ilə cavab verərək, institut kollektivinə səmimi görüş üçün minnətdarlığını ifadə etdi. Lakin elm adamları belə bir fürsətin bir də çətin ki ələ düşəcəyini bildiklərindən onunla xudahafizləşməyə tələsməyərək, şairə xoş arzularını bildirir, zaldan buraxmaq istəməyərək, ayağa qalxaraq alqışlayırdılar.\nİnstitutun direktoru, nüfuzlu elm xadimi, professor Sadıq Sadıqzadənin kabinetində çay süfrəsi arxasında qısa söhbətdən sonra xalqımızın sevimli şairi dəhlizə çıxdıqda gözlərinə inanmadı – elmi işçilər onu yola salmaq istəyi ilə hələ də dağılışmamışdılar. Bəxtiyar müəllim onların müşayiəti ilə aşağı enib, bir daha mehribanlıqla xudahafizləşərək, Bakıya yola düşdü – onu kimyaçıların böyük rəğbət və məhəbbət dolu baxışları yola saldı.\nMən ğeri – öz laboratoriyamıza qayıdarkən diqqətimi dünən axşama yaxın divara vurduğum elan cəlb etdi: “aprelin 1-də Bəxtiyar Vahabzadə ilə görüş keçiriləcək”. Düşündüm ki, nə yaxşı ki, bu 1 aprel zarafatı yox, unudulmayacaq 1 aprel həqiqəti oldu. Elə bir həqiqət ki, həmin gün institutun elmi işçiləri kimya ilə yox, ilk dəfə olaraq, həm də kollektiv surətdə poeziya ilə “məşğul” oldular və bunun böyük, unudulmaz sevincini yaşadılar…\n(Fotonu həvəskar fotoqraf çəkdiyindən yaxşı alınmasa da, təəssüf ki, görüşdən yeganə şəkil budur)


Yens Stoltenberq: Avropa təklikdə özünü qoruya bilməz - XALQQAZETI.COM\n19 Yanvar 2021 | 16:50\nAvropa İttifaqı ABŞ olmadan qitəni təklikdə qoruya bilməz. Ona görə də Birləşmiş Ştatların təhlükəsizlik sahəsində qarantiyası, Avropada qoşunlarının olması və nüvə təhlükəsizliyi ilə bağlı tədbirləri olduqca vacibdir.\nBu fikirləri NATO-nun Baş katibi Yens Stoltenberq Almaniyanın “Funka” media qrupuna müsahibəsində söyləyib: “Avropanın özünü qoruya bilməməsi faktdır. “Brexit”dən sonra NATO ölkələrinin müdafiə xərclərinin 80 faizi Avropa İttifaqına üzv olmayan ölkələrin üzərinə düşəcək. Bütün bunlara görə, Avropanın qorunması üçün ABŞ-ın qoşunları lazımdır”.\nStoltenberq xəbərdarlıq edib ki, Şimali Amerika ilə Avropa arasında əlaqələri zəiflətməyə yönəlmiş istənilən cəhd təkcə NATO-nu gücdən salmır, həm də Avropada parçalanma yaradır. Onun sözlərinə görə, əgər ABŞ-da belə bir qənaət olsa ki, Avropa özünün təhlükəsizliyini təmin edə bilir, o zaman yeni problem ortaya çıxacaq: ABŞ-dakı multilateralizmə və Transatlantik kooperasiyaya qarşı çıxış edən siyasi qüvvələr bundan öz öhdəliklərini azaltmaq üçün bəhanə kimi istifadə edəcəklər.\nBaş katib hesab edir ki, ABŞ Cozef Baydenin prezidentliyi dövründə də müdafiə xərclərini artırmaq məsələsində Avropa İttifaqına təzyiqlərini davam etdirəcək. Onun fikrincə, ABŞ-ın hazırkı Prezidenti Donald Trampın fikirlərini və gözləntilərini çatdırmaq üçün “xüsusi üslubu” vardı: “Ancaq inanıram ki, seçilmiş prezident Bayden də avropalı həmkarlarına özünün gözləntilərini çatdıracaq. O, çox aydın siqnal göndərəcək ki, dünya getdikcə daha təhlükəli olduğu üçün onlar da daha artıq xərclərə hazır olmalıdırlar”.\nStoltenberq deyib ki, alyans üzvləri pandemiya ilə bağlı maliyyə təzyiqlərinə baxmayaraq, müdafiə xərclərini ÜDM-in 2 faizi həcmində artırmaqdan imtina etməməlidirlər: “Təhlükəsizlik sahəsindəki problemlər pandemiya dövründə də arxa plana keçməyib. Əksinə, daha da aktuallaşıb. Rusiya silahlarını artırır, İŞİD Suriya və İraqda yenidən möhkəmlənməyə çalışır, Çinin inkişafı ilə qlobal qüvvələr balansı dəyişir”.


Avtomobilin yürüşünə müdaxilə edənlər məsuliyyətə cəlb olunur? | Sizinyol.com\nAvtomobilin yürüşünə müdaxilə edənlər məsuliyyətə cəlb olunur?\n“Bu istehsalçı zavodun dilleri tərəfindən bu hal müəyyən edilə bilər. Yalnız mütəxəssislər müəyyən edə bilər. Kimsə avtomobilin yürüşünü geri çəksə, onu sübut etmək mümkün deyil. Bu, bütün dünyada var, təkcə Azərbaycanda deyil. Ən müasir avtomobilləri belə ölkəmizə gətirərkən onun getdiyi yürüşü geri çəkib gətirirlər.\nAvtomobilin spidometrinə müdaxilə edilməsi ilə bağlı hansısa məsuliyyət yoxdur. Spidometrin işlək olmamasına görə qanunvericilikdə məsuliyyət var, amma yürüşün dəyişdirilməsinə görə heç bir məsuliyyət yoxdur”.


Influencer marketinq nədir? : MKTG.az\nInfluencer marketinq barədə yəgin ki eşitmisiz. Nə üçün lazımdır, onu da yəgin ki bilirsiz. Amma influencer marketinq təkçə populyar bloqerə pul verib öz malını reklam etmək deyil. Bu yazıda sizə bu işin düzgün qurulma qaydası barədə bəhs edəcək, öz işinizdə istifadə edə biləcəyiniz bir neçə maraqlı alətlə tanış edəcəyik.\nInfluencer marketinq fərqi\nInfluencer marketinq sizin müştərilərinizlə etibara əsaslanan münasibət qurub brendiniz, məhsul və ya xidmətiniz barədə kommunikasiya qura bilən şəxslərin aşkarlanması, araşdırılması, onlarla ünsiyyətin qurulması və dəstəklənməsi prosesidir.\nGəlin bu tərifdə yer alan əsas məqamları ələ almaqla influencer marketinqini daha yaxından tanıyaq.\nBizim dildə insanların rəyinə və qərarlarına təsir edə bilən adam deməkdir. İnfluencer brendin bir növü sözcüsü olur, brendin anlatmaqla çətinlik çəkdiyi mesajları daha rahat şəkildə müştərinizə çatdırır. Üstəlik, bu kommunikasiya müştəridə influencerin obyektivliyinə şübhə yaratmamalıdır. İnfluencer dilindən səslənən mesaj brendin reklam mesajı deyil, orijinal və influencerə məxsus, onun dəsti-xəttini qoruyan kontent şəklində olmalıdır. Üstəlik infuencer seçəcəyimiz adamda 3 aşağıdakı xüsusiyyət olmalıdır:\nƏhatə = influencerin əhatə etdiyi izləyici kütləsi olmalıdır: burda əsas say deyil, keyfiyyətdir. İzləyiciləri real insanlar olmalıdır.\nUyğunluq = influencer sizin brendə uyğun olmalıdır, onun brendiniz haqqında danışmasını izləyiciləri adekvat qarşılamalıdır. Hər halda əvvəl malınızı pisləyən adama siz, aparıb reklam etdirmərsiniz.\nTəsir = influencer onu izləyənlər arasında sözü keçən adam, onların fikirlərinə və alış qərarlarına təsir gücünə sahib olmalıdır.\n2. Sizin müştərilərinizlə\nBəli, hədəf auditoriyası məhz sizin müştərilər olmalıdır. Sizdən heç vaxt mal almayacaq izləyiciləri olan influencerə pul xərcləməyin heç bir mənası yoxdur. Müştərinizin izlədiyi influencerləri hardan bilmək olar? Çox sadə – onlardan soruşmaqla, onları sosial mediada izləməklə, Facebook Insight kimi alətlərdən istifadə etməklə.\n3. Etibara əsaslanan münasibət\nİnfluencerin sizin brend haqqında danışması, sizin məhsulu (xidməti) təqdim etmə qaydası qətiyyən vərdiş olunmuş reklam mesajı kimi olmamalıdır. Reklam çarxında səsləndirdiyiniz mətni eynisi ilə influencerdən tələb etmək düzgün deyil. İnfluencer sizin mal haqqında özü obyektiv rəy formalaşdırmalı və bu rəyini izləyiciləri ilə paylaşmalıdır. İnfluencer mesajında yalan olmamalıdır – izləyicilər bu cür yalanları bağışlamır. Özünə hörmət edən influencer də bu cür yalanlardan qaçmalıdır. İzləyicilərin influecerə qarşı etibarı heç bir halda sarsılmamalıdır. İnfluencer sizin mal haqqında xoşunuza gəlməyəcək bir söz desə belə siz onu tənqid kimi qəbul etməli və müvafiq tədbirlər görməlisiniz, səbəbini izah etməlisiniz.\n4. Kommunikasiya qura bilən\nBrendiniz, məhsul və ya xidmət haqqında kommunikasiya nə deməkdir? İnfluencerin çatdırdığı ona məxsus, orijinal və yadda qalan, etibar doğuran mesajdır. Hər infuencer bu kommunikasiyanı qurmağı bacarmır. Mesajın özü, onun təqdimatı nə qədər orijinal və yadda qalan olsa, bir o qədər öz təsirini göstərəcək, izləyicilərdə sizin brendə qarşı rəğbəti artıracaqdır.\n5. Şəxslərin aşkarlanması və araşdrılması\nİnfluencer mal deyil ki, gedib bazardan alasan. Əvvəl qeyd etdiyim 3 tələbə cavab verən influecerləri ilk öncə tapmaq lazımdır. Düzdür, ölkəmizdə artıq Keepface kimi unikal platforma var ki, hər bir brendə influencer ilə rahat ünsiyyət qurmağa imkan verir. Amma yenə də, ucsuz-bucaqsız digital aləmdə onları aşkarlamaq lazımdır. Və tapan kimi müqavilə bağlamağa da tələsməyin – influencerin əvvəlki paylaşımlarını araşdırın, sizin və rəqib brendlərə qarşı münasibəti necədir, izləyiciləri sizin hədəf auditoriyasına nə qədər yaxındır, kontenti və təqdimat üsulu nə qədər maraq doğura bilir, özü nə qədər adekvat adamdır (bəli, bəli) və s. Danışıqlara keçəndən qabaq influencer haqqında mümkün qədər statistika toplamağa çalışın.\n6. Ünsiyyətin qurulması\nInfluencer marketinq işində ən çətin məqam bəlkə də elə influencer ilə ünsiyyətin qurulmasıdır. Ulduz xəstəliyinə tutulmasa belə (ki mümkünsüz kimi bir şeydir), influencer öz əhəmiyyətini artırmağa və təsirini qabartmağa meyllidir. Onlarla ünsiyyətdə ilk növbədə hörmətcil olmaq, brend dəyərlərini və məhsul haqqında məlumatı mümkün qədər anlaşılan şəkildə təqdim etmək və qiyməti rasional şəkildə müəyyən etmək lazımdır.\nİnfluencerin paylaşım etməsi hələ işin yarısıdır. İzləyicisi nə qədər çox olsa belə Facebook və ya İnstagram orqanik əhatəni minimallaşdıracaqdır. Bu səbəbdən influencer paylaşımları daha sonra reklam olunmalıdır. İnfuencer postunun reklama getməsi daha effektiv olacaq, çünki orqanik və təbii görsənəcək, brendin birbaşa reklamı kimi qarşılanmayacaqdır.\nInfluencer marketinq fəaliyyətinin nəticəsini ölçməyi də unutmayın. Əvvəlcədən hər influencerin nə qədər uğurlu olacağını təxmin etmək çətindir. Məqsədiniz sayta keçiddirsə hər influcerə fərqli cür kodlaşdırılmış keçid linki verin. Hər postun nə qədər bəyənildiyini, şərh olunduğunu və paylaşıldığını hesablayın. Hesabat nəticəsində siz, ödədiyiniz pul qarşılığında nə qədər fərq yaratdığınızı görəcəksiniz. Daha sonra isə həmin influencer ilə davam edib etməyəcəyinizə qərar verə bilərsiz.\nInfluencer marketinq mahiyyət etibarı ilə məsləhət marketinqinə çox yaxındır. Yaxın olduğuna görə də ən az onun qədər effektivdir. Təsadüfi deyil ki, bazarda bu işi asanlaşdıracaq həllər də yox deyil. Onlardan biri də daha öncə adını qeyd etdiyim Keepface platformasıdır. Aşağıdakı videoda (təəssüf ki, ingilis dilində) qısaca olaraq platforma haqqında məlumat verilib.\nDünyanın ən nəhəng sosial şəbəkəsi olan Facebook da bu işdən geri qalmamağa qərar verib. Bu ilin noyabr ayında Facebookun influencerləri və brendləri bir araya gətirəcək platformanı istifadəyə verəcəyi gözlənilir. Mətbuata sızan bir şəkildə bu yeni platformanın bir qisim funksionalını da görmək mümkündür.\nHər bir halda bu cür həllərə nə qədər etibar etsəniz də prosesi nəzarətdə saxlamaq mütləq lazımdır. İnfluencer marketinq çox vacibdir məsələdir – ənənəvi reklamların əvvəlki qədər işləmədiyi bir zamanda marketinq məqsədlərinə xidmət edən hər bir effektiv aləti gözdən qaçırmaq olmaz.\n2017-ci ildə Avropa və ABŞ-da moda və kosmetika brendlərinin 80% influencer marketinqindən istifadə edib. Marketerlər arasında keçirilən sorğuda məlum oldu ki, onların 90% İnfluencer marketinq brend tanınmasında, 73% brendə loyalııq qazandırılmasımda, 69% isə satışların artırılmasında effektiv hesab edir. Təsirlidir, elə deyilmi? Ən maraqlısı isə odur ki, əksər marketerlər mesajın çatdırılmasında mikro-influencerləri çox tanınmış məşhurlardan daha effektiv hesab edir. Bəzi marketerlər bir az da uzağa gedərək influencer marketinqi marketinqin gələcəyi də adlandırırlar. Bir həqiqət bəllidir ki, düzgün qaydada həyata keçirilən istənilən marketinq öz bəhrəsini verəcəkdir.\nbrend Facebook Instagram kontent marketinq sosial media


Bu Şükran Günündə Aç Kid Olmayan Uşaqlıq Aclıqlarını Sonlandırmağa Yardım - Digər - 2022\nHər dollar ac uşaq üçün yeməkdir\nNo Kid Hungry təşkilatı hətta Nyu -Yorkdakı Friendsgiving aşpazlıq kursunun iştirakçıları arasında olan modellər Hilary Rhoda və Rachel Hilbert -in diqqətini çəkdi.\nÖtən həftə No Kid Hungry təşkilatı a Dostlar bağışlayır qonaqlara Şükran Günü yeməyi hazırlamağı, bayram kokteylləri hazırlamağı və Amerikada uşaqlıq aclığının sona çatmasına kömək etməyi öyrətmək üçün Nyu Yorkdakı yemək kursu.\nNo Kid Hungry görə Amerikada təxminən hər beş uşaqdan biri aclıqla üzləşir və ailələrinə yemək təmin etmək üçün mübarizə aparan ailələrdə yaşayır. veb sayt; lakin təşkilat, ailələr və məktəblər üçün qaynaq və vəsait təmin edərək bu problemi həll etməyə çalışır.\nFriendsgiving təşəbbüsü, insanları bu bayram mövsümündə geri qaytarmağa və bol bir Şükran günü yeməkdən zövq ala bilməyən ac uşaqlar üçün pul yığmağa təşviq edir. Aç Uşaqlar, uğurlu bir bayram şənliyi təmin etmək üçün yoxlama siyahılarından reseptlərə qədər mənbələr təqdim edir.\nBaşqa bir təşəbbüs, Hər Kid Sağlam, məktəbdə uşaqlara ömür boyu sağlam yemək vərdişləri və qidalı bir qidalanmanın əhəmiyyətini öyrədən bir xidmət öyrənmə layihəsidir. səhər yeməyi.\nMS328, New York şəhərində bir orta məktəb, səhər yeməyini uşaqlar üçün məktəb gününün bir hissəsi etmək üçün məktəb sistemində dəyişiklik etmək istəyən məktəblərdən biridir. Məktəb müdiri Olga Quiles, şagirdlərin təhsilinə mənfi təsir göstərə biləcək aclıq problemini həll etmək üçün tələbələrə səhər yeməyi verilməsi üçün bir proqram təklif etdi.\nAçlıq etməyən uşaq üçün bir çörək satışına ev sahibliyi edin\nGücümüzü Kid üçün Bişirmə Satışını Paylaşın paylaşın ™, amerikalıları çörək satışını tutaraq uşaqlıq aclığını dayandırmağa səfərbər edən milli bir kampaniyadır. C & ampH® Şəkər ilə qüvvələrinizi birləşdirin və Gücümüzü Paylaşın® uşaqlıq aclığını dayandırmağa kömək edin.\n2003 -cü ildən bəri, 1,5 milyondan çox insan, Acı Olmayan Uşaqlar üçün Bake Satışına qatılaraq, Amerikadakı bütün uşaqların hər gün ehtiyac duyduqları yeməyi almalarını təmin etmək üçün təxminən 12 milyon dollar topladı.\nNİYƏ BİR ÇIXIRMA SATIŞI keçirirsiniz?\nBişirdiyiniz satış, ictimaiyyəti tez -tez diqqətdən kənarda qalan bir məsələ haqqında məlumatlandırmağa kömək edəcək: Amerikada uşaqlıq aclığı.\nÇörək satışı, ağlasığmaz bir problemə böyük təsir göstərən əyləncəli bir həlldir.\nSadə, asandır və böyük bir fərq etmək üçün böyük planlar və ya böyük pul tələb etmir!\nFırında satış uşaqlara geri verməyi öyrətmək üçün əla bir yoldur.\nC & ampH® Sugar, Pişirmə Satışınız üçün hazırlamaq üçün onlarla ruhlandırıcı reseptə malikdir\nvə işə başlamağınıza kömək edəcək bir kupon:\nBişirdiyiniz məhsulu satışda görmək, şəkillərinizi paylaşmaq istərdik\nFacebook, Twitter və ya Instagram hesablarımızla #chbakesale.\nÇörək satışınız, ictimaiyyəti tez -tez diqqətdən kənarda qalan bir mövzu haqqında məlumatlandırmağa kömək edəcək: Amerikada uşaqlıq aclığı.\nvə başlamağınıza kömək edəcək bir kupon:\nNİYƏ PİCA SATIŞI keçirirsiniz?\nSadə, asandır və böyük bir dəyişiklik etmək üçün böyük planlar və ya böyük pul tələb etmir!\nC & ampH® Sugar, Bake Satışınız üçün etmək üçün onlarla ilham verici reseptə malikdir\nVideoya baxın: Amerikada Şükran Günüthanksgiving (Yanvar 2022).\nCopyright 2022 \_ Bu Şükran Günündə Aç Kid Olmayan Uşaqlıq Aclıqlarını Sonlandırmağa Yardım...


Nəhayət yay şam yeməyini necə atmaq olar - Jamie Oliver - Ən son reseptlər - 2021\nSadə, təzə və yüngül reseptlərdən istifadə etmək, yay şam yeməyinə ev sahibliyi edərkən sərinliyinizin açarıdır. Alfresko yeyə bilməsəniz də, süfrənizə ən qısa zamanda təzə yay ləzzətləri gətirəcək çox sayda yemək var.\nİsti bir yay axşamında xüsusi bir şeyin soyudulmuş stəkanından daha xoş bir şey yoxdur. Jamie'nin yay klassiklərindən birini tökün və ya başqa bir səviyyəyə qaldırın və evdə hazırlanmış kolanın bir hissəsini hazırlayın. Tişörtünüz nə olursa olsun, bol buzlu soyudulmuş stəkanlarda xidmət edin.\nYemək yeməyinizə yüngül bir ləkə ilə başlayın - yay tatlarını ağız boşluğunda birləşdirən bir şey. Maris Pipers-i gözəl yeni kartoflar ilə əvəz edərək Jamie'nin klassik reseptini yoxlayın və ya bu sadə geniş lobya bruschettasının mövsümi və ləzzətli bir loxma versiyasına baxın!\nYENİ BAŞLAYANLAR ÜÇÜN\nHər kəsin qarışa biləcəyi böyük bir paylaşma yeməyi ilə qonaqlarınızı danışdırın. Kuşkonmaz ilə saksı xərçəng həmişə qalib gəlir və ya bir az ədviyyat əlavə edin və mal əti empanadalarının bir hissəsinə xidmət edin - bölüşmək üçün idealdır. Çöküş sizin ardınca gəlirsə, Jamie'nin təsəlliverici pomidor suyu bütün qutuları işarələyəcək.\nƏsas kursunuzla hər yerə gedin və qonaqlarınıza həqiqətən xüsusi bir şey təqdim edin. İstər mükəmməl bir mal əti filesi, istər zəngin somon balığı, istərsə də ətli quzu rəfi, əvvəlcədən plan qurun və hamını xoşbəxt edəcək əsas yeməyinizi hazırlayın. Allergiyası və ya dözümsüzlüyü olan bir qonaq üçün yemək lazımdır? Xüsusi diyet reseptlərimiz sizi əhatə etdi.\nYay, mövsümi bir şirini qamçılamaq üçün ilin mükəmməl bir vaxtıdır. Bir izdihamı yedizdirirsinizsə, pavlova və ya granita kimi vaxta qənaət edən favoritləri seçiminizə çevirin. Sitrus, nanə və giləmeyvə kimi yay ləzzətlərini daşımaq üçün mükəmməldir və əvvəlcədən bir araya gətirilə bilər, zövq almaq üçün daha çox vaxt ayırır.\nƏvvəllər daha çox nahar ziyafəti ideyası, möhtəşəm reseptlər kolleksiyamıza baxın.\nVideoya baxın: Yunan Adaları Gemi Turları ve Ortalama Fiyatları (Oktyabr 2021).\nKələm (divarlı) keyfiyyəti\nCırtdan ilə tərəvəz şorbası\nCopyright 2021 \_ Ən yaxşı yay şənliyi bələdçisi...


Əbülfəs Qarayevin KİNO KORRUPSİYASI... - Azərbaycan kinosunun qara lenti » Azerinfo.Tv\n12-06-2021, 14:09 114 dəfə baxılıb\nMaliyyə naziri Samir Şərifovun Milli Məclisin son iclasında ölkədə kinematoqrafiyanın durumu ilə bağlı səsləndirdiyi ittihamlar böyük rezonans doğurub. Nazir qeyd edib ki, Azərbaycan kinosunun inkişafı üçün dövlət tərəfindən kifayət qədər maliyyə ayrılsa da, ortaya çıxacaq bir sənət əsəri olmayıb: "Azərbaycan kinosunun inkişafı ilə bağlı dövlət büdcəsindən maliyyə ayrılıb. Bununla bağlı sorğuları Mədəniyyət Nazirliyinə göndərmək olar. Konsepsiya layihəsi bir neçə dəfə Maliyyə Nazirliyinə təqdim olunub. Ancaq etiraf edim ki, biz onu qəbul etməmişik, çünki orada hər hansı bir dəyişiklik görməmişik. Vəsaitlər ayrılır, ancaq nəticədə hər hansı bir kino əsərlərini görmürük. Bunu da hamımız bilirik və deyirik. Hesab edirik ki, vəsaitlərin ayrılması konkret nəticələr verməlidir”.\nMəsələ ilə bağlı Mədəniyyət Nazirliyinin də mövqeyi gecikməyib. Nazirlikdən bildirilib ki, "Azərbaycan Respublikası Prezidentinin ”Azərbaycan kinematoqrafiyasının inkişafı ilə bağlı bəzi tədbirlər haqqında" Sərəncamına əsasən, "Azərbaycan kinematoqrafiyasının inkişaf Konsepsiyası”nın layihəsi Maliyyə Nazirliyi ilə sıx əməkdaşlıq çərçivəsində, sözügedən nazirliyin, eləcə də bu sahədəki ictimai təşkilatların rəy və təklifləri nəzərə alınaraq yenidən hazırlanıb: "Bu istiqamətdə qısa zaman ərzində bir sıra əhəmiyyətli tədbirlər həyata keçirilib. Vətən müharibəsində qazanılmış böyük zəfərə kino vasitəsilə töhfə vermək məqsədilə keçirilən ”Böyük Qayıdış" film layihələri müsabiqəsi Mədəniyyət Nazirliyi tərəfindən elan olunub. Dünya təcrübəsinə uyğun olaraq, Mədəniyyət Nazirliyi tərəfindən mərhələli şəkildə təşkil edilən müsabiqədə ölkəmizdə ilk dəfə layihələrin açıq pitçinq yolu ilə seçilməsi mexanizmi tətbiq olunub. Vətən müharibəsinə həsr olunmuş 11 qısametrajlı bədii, sənədli və animasiya filmləri istehsala buraxılmaqdadır".\nNazirliyin məlumatında qeyd olunub ki, 1982-ci ildən bu günədək ilk dəfə olaraq 2021-ci ilin əvvəlində C.Cabbarlı adına "Azərbaycanfilm” kinostudiyası üçün kinotexnika avadanlıqları alınıb və "Fəryad 2", ”Məryəm" və "Mərmər soyuğu” tammetrajlı bədii filmlərin istehsalına artıq başlanılıb: "Eyni zamanda 1965-ci ildən heç vaxt təmir edilməmiş ”Azərbaycanfilm" kinostudiyasının maddi-texniki bazasının yenilənməsi ilə bağlı müvafiq tədbirlər görülür. Ölkəmizdə film sahəsinin modernləşdirilməsi, dünyanın bu sahədə ən qabaqcıl ölkələrinin təcrübəsinə uyğun şəkildə yenidən qurulması, inkişaf etmiş kino sənayesinə malik Türkiyə, ABŞ, Fransa, Almaniya kimi ölkələrlə birgə filmlərin çəkilməsi istiqamətində işlərə başlanılıb. Son illərdə ölkəmizin kino sektoru tərəfindən istehsal olunan filmlərin dünyanın ən nüfuzlu beynəlxalq film festivallarında iştirakı və mükafatlandırılması, habelə film çəkilişinə özəl vəsait qoyuluşunun həcminin artması və tamaiaçı auditoriyasının genişlənməsi kinematoqrafiyamızın keyfiyyətcə yeni inkişaf mərhələsinə qədəm qoyduğunu göstərir. Təsadüfi deyil ki, son altı ay ərzində dövlət sifarişi və dəstəyi ilə nəzərdə tutulan film layihələri dünyanın ən nüfuzlu film festivallarında ölkəmizi təmsil edir. Buna misal olaraq, Bakı Media Mərkəzi ilə birgə istehsal olunmuş "Sonuncu” sənədli filminin Rotterdam Film Festivalında, "Təkbətək”, "Göy köynəkli adam” və digəri olmaqla 3 film layihəmizin Sarayevo Film Festivalında iştirakını, C.Cabbarlı adına "Azərbaycanfilm” kinostudiyasında istehsal olunacaq "Mərmər soyuğu” bədii film layihəsinin Rusiyanın dövlət film təşkilatı "Roskino” və Trieste Film Festivalının (İtaliya) beynəlxalq film marketinə seçilməsini göstərmək olar", - deyə nazirlik bildirib.\nMəlum məsələdir ki, son illərdə Azərbaycan kinosunda böyük durğunluq, acınacaqlı vəziyyət yaşanır. Doğrudur, dövlət tərəfindən kino sahəsinə maliyyə ayrılsa da, real vəziyyət ortadadır. Araşdıranda məlum olur ki, kino üçün ayrılan vəsaitlər kimlərinsə şəxsi ciblərinə axıb, kino isə "kor günə” qalıb. Əsas günahkar kimi bu sahəyə uzun illər rəhbərlik etmiş sabiq mədəniyyət naziri Əbülfəz Qarayev görülür.\nÜmumiyyətlə, milli kinomuzun inkişafı üçün əsas amil hansıdır - maliyyə, sanballı ssenari, prodüser işi, keyfiyyətli texnika, yoxsa bacarıqlı aktyor?\nMövzu ilə bağlı "Azərbaycanfilm” kinostudiyasının baş redaktoru, Azərbaycanın əməkdar incəsənət xadimi, kinorejissor Ayaz Salayev "Yeni Müsavat”a danışıb. O qeyd edib ki, kinoya milli-mədəniyyətin bir hissəsi kimi yanaşmaq bu məsələdə əsas amildir: "Bu yanaşma da dövlət səviyyəsində olmalıdır. Nazirin "gözəl əsərlər yoxdur, ona görə də bu sahəni maliyyələşdirmək olmaz” fikri tamamilə yanlışdır. Bu bilirsiniz nəyə bənzəyir? Hansısa xəstəxanada xəstələr ölüb, deməli, həmin xəstəxananı bağlamaq lazımdır. Hazırda tarixi bir dövr yaşayırıq. Millət kimi yenidən doğulmuşuq. Bu dövr təkcə Qarabağın qayıtması ilə deyil, həmçinin həmin vaxt çəkilən filmlər, yazılan əsərlər, musiqi əsərləri ilə tarixə düşməlidir. Kino millətlərin güzgüsüdür. Necə ki, insan güzgüyə baxmadan küçəyə çıxmır, eləcə də kino bu cür güzgüdür. Mentalitet xalqın, millətin son dərəcə mühüm amilidir. Çox təəssüf ki, bunun çox az adam anlayır. Ona görə ki, biz sovet vaxtı çəkilən filmləri ölçü götürürük. Onlara ölçü kimi yanaşmaq olmaz, gələcəyin kinosuna baxmaq lazımdır. Gələcəkdə böyük filmlər, əsərlər yaratmaq lazımdır və əlbəttə ki, təkcə müharibə mövzusunda deyil".\nAyaz Salayev son dövrlərdə çəkilən film və serialların mövzusundan da gileylənib: "Seriallara baxanda görürük ki, təkcə məişət mövzusunda çəkilir. Mövzu qaynana, qayınata, borc pul və sairə olur. Amma bir tarixi film çəkilmir. Halbuki Vaqif Mustafazədən Müslüm Maqomayev, Mir Cəfər Bağırovdan tutumuş Hüseyn xan Naxçıvanskiyə qədər və digər tarixi şəxsiyyətlərimiz barədə nə qədər tarixi filmlər, seriallar çəkmək olardı. Lakin heç kimin ağlına da gəlmir, çünki tarixə maraq yoxdur. Beləliklə, kinoda birinci məsələ mövzu seçimidir. Daha sonra operatorlar, rejissorlar, aktyor işi gəlir. Yəni ən birinci mövzu seçimidir”.\nAyaz Salayev iki kino ittifaqının birləşməsi ehtimalına da mövqe bildirib: "Əgər belə bir şey olarsa, şəxsən mən oradan çıxacağam. Çünki Rüstəm İbrahimbəyovun rəhbərlik etdiyi ittifaqdakı adamlar onun ”Qafqaz üçlüyü" filmindən sonra da həmin ittifaqda qalır və bu onların mənliyinə toxunmur. Mən bu adamlarla heç vaxt, heç bir zaman bir təşkilatda olmaq istəməzdim. Bizim ittifaq tərəfdən onları qıcıqlandıran elə birinci özüməm və sona qədər də bu mövqeyimə davam edəcəyəm, buna hazıram".\nTanınmış kinorejissor, xalq artisti Şeyx Əbdül Mahmudov da məsələyə münasibət bildirib. O, maliyyə nazirinin açıqlamasını təəssüflə qarşıladığını dedi: "Nazirə demək istəyirəm - Samir Şərifov, sizin kinomuzla işiniz olmasın. Əgər sizin bu kinonu bağlamaq fikriniz varsa, bağlayın, onsuz da bağlanıb. Orada, sadəcə, 5-3 fədailərlə bu günə qədər şapalaqla üz qızardıb, koridorlarda ac-susuz qalıb o kinostudiyanı ayaqda saxlamışıq. Hansı ki, həmin kinostudiyanı dağıdıb, ”yeyiblər".\nFikrimcə, kinoya ən böyük fayda bu olar ki, kino sahəsi Mədəniyyət Nazirliyindən ayrılsın. Belə olan təqdirdə, kinoya ayrılan pullar məhz kino üçün sərf olunar. Nazirliyin yedəyində bu kino heç bir vaxt yaşaya bilməz".\nŞeyx Əbdül Mahmudov kino sahəsində iki ittifaqın olmasından da danışıb: "Azərbaycan kino tarixində iki ittifaqın olması onun faciəsi deməkdir. Təsəvvür edin, kinonun bir studiyası, iki ittifaqı var. Doğrudur, Rüstəm İbrahimbəyovla Moskvada bir yerdə oxumuşuq, kinolarında çəkilmişlik, 50 il eyni ittifaqda olmuşuq. Lakin onun son hərəkəti yolverilməzdir. Maraqlıdır ki, sonda ona arxa-dayaq durdular və səbəbini hələ də başa düşmürəm. O ittifaqı ki, Rüstəm İbrahimbəyov neçə ildir ki, atıb gedib. Bu ittifaq seçkili şəkildə ictimai təşkilatdır. Burada hər şey seçki ilə qurulur və yaxud ləğv olunur. Ay bəzi kinoçular, axı siz həmin ittifaqı bağlayıb, sonradan təzə ittifaq yaratdınız, təzə ittifaqda seçki edib, sədr seçdiniz, bəs sonra niyə həmin ittifaqa geri döndünüz?\nİttifaq dövlət səviyyəsində birləşdirilməlidir. Kinoçuları bir-birinə düşmən etmək lazım deyil. Rüstəm İbrahimbəyov gələrdi, Şəfiqə xanımı ittifaqına və qurultayda namizədliyini verərdi, təzədən seçilərdi və yaxud seçilməzdi. Onun katibləri əvvəllər Rüstəm İbrahimbəyov tərəfindən qovulan adamlardır. Təzədən gedib yığışıblar onun başına..."\n“Ölkəni talayan nazirlərin övladları 100-200 minə heç restorana getmir”


'Yeni gömrük rüsumları idxal mallarını bahalaşdıracaq'-Media icmalı\nAzərbaycan qazını Avropaya nəql edəcək «Cənub Qaz Dəhlizi» layihəsinin yekunlaşması, Mərkəzi Bank rəhbərliyinin nikbin proqnozları və yeni gömrük rüsumları medianın aparıcı mövzularındandır...\nUCUZ MAKARON ÜMİDİNƏ QALANLAR...\n«Exo» qəzetində «Azərbaycanın aclıq çəkən əhali təbəqələri və yeni gömrük rüsumları» sərlövhəli yazı oxumaq olar.\nYazıda bildirilir ki, ölkə 2018-ci ildən yeni gömrük rüsumları sisteminə keçəcək. Mövzu ekspert Seyfəl Əliyevlə müzakirə edilib.\nYazıda bildirilir ki, Azərbaycan idxal olunun qida məhsullarından asılılığa çoxdan vərdiş edib. Daxili istehsal bu yaxınlarda inkişafa başladığına görə «Made in Azerbaijan» məhsulları mağazalarda məhdud saydadır.\nEkspert deyib ki, Azərbaycan daha çox MDB ölkələrindən məhsullar idxal edir:\n«Nəqliyyat xərclərini, gömrük rüsumlarını da nəzərə alsaq, nəticədə idxal məhsulları heç də ucuz başa gəlmir. 2018-ci ildən isə bu, daha da bahalaşacaq və səbəb heç də manatın dollara nisbəti deyil. Azərbaycan gömrük rüsumlarının ödənilməsində yeni sistemə keçməlidir».\nS.Əliyev deyib ki, Azərbaycan zəruri qida məhsulları ilə özünü təmin etməyə hazır deyil. Onun fikrincə, belə olan halda gömrük rüsumlarının artırılması ölkədə iqtisadi durumu bir qədər də ağırlaşdıra bilər:\n«Əhalinin bir çox təbəqələri ucuz makaron məhsulları ilə qidalanaraq, sadəcə aclıq keçirir. Hətta bu gün ölkədə kərə yağından istifadə çoxları üçün əlçatan deyil. Üstəlik, idxal məhsulları da bahalaşırsa, bu fonda 2018-ci ilin əvvəlində manat dollara nisbətdə ucuzlaşacaq. Nəticədə yoxsulluq səviyyəsi daha da artacaq».\nMüəllif yazır ki, Nazilər Kabineti gömrük rüsumlarının yeni ödəniş qaydası ilə bağlı qərarını gömrük tarifləri mexanizminin modernləşdirilməsi yolu ilə xarici iqtisadi fəaliyyətin səmərəliliyinin artırılması istəyi ilə izah edir. Yəni daxili istehsala, qeyri-neft ixracına dövlət dəstəyinin gücləndirilməsi, daxili bazarın müdafiəsi və daha az gömrük rüsumları ödənilməsi sisteminə keçid məqsədilə bu addımın atıldığı bildirilir.\nMİLLİ BANK NİKBİNDİR, BƏS...\n«Novoye Vremya» qəzetində «Nikbin Mərkəzi Bank» sərlövhəli yazı diqqəti cəlb edir.\nYazıda bildirilir ki, parlamentdə 2018-ci ilin büdcə müzakirələrində Mərkəzi Bank (MB) rəhbərliyi bir xeyli nikbinlik sərgiləyib. Müəllifin fikrincə, MB daha çox «hər pisdə bir yaxşılıq tapmaq» prinsipi ilə hərəkət edir:\n«Əks halda, ümumi daxili məhsulun (ÜDM) 1 faiz azalmasını, inflyasiyanın 13.7 faiz həddində olmasını «müsbət makroiqtisadi proses» kimi izah etmək sadəcə mümkün deyil. ÜDM-in zamanla ayaqlaşması heç də ölkə iqtisadiyyatının yox, neftin qiymətinin artması hesabına baş verir. Bu məsələdə yeganə müsbət cəhət neft bazarında qiymətlərin nisbətən qalxmasıdır».\nYazıda mövcud vəziyyət «yenə də neftdən asılılığın başlaması təhlükəsi» kimi dəyərləndirilir.\nMüəllif vurğulayıb ki, yeni büdcə layihəsi dolayısı ilə 60 faiz neftdən asılıdır:\n«Onda belə alınır ki, manat 2015-ci ildəki kimi yenə də neftin qiymətindən asılıdır və son 3 ilin acı təcrübəsindən hər hansı nəticə çıxarılmayıb. Bu müddət ərzində hökumətin nə işlə məşğul olduğu məlum deyil».\nMüəllif Mərkəzi Bank rəhbərliyinin gələn il inflyasiyanın 6 faizə düşəcəyi ilə bağlı proqnozunu da şübhə ilə qarşılayır. Yazıda vurğulanır ki, hətta kərə yağına görə dünya bazarından asılı olan ölkədə inflyasiyanın enəcəyi inandırıcı görünmür.\nMüəllif hesab edir ki, inflyasiyanın yüksəldiyi, bankların kredit vermədiyi, islahatların ancaq sözdə olduğu bir vaxtda ölkənin iqtisadi inkişafına ümid etmək düzgün deyil.\n«ŞAHDƏNİZ-2» START HALINDA\n«Azərbaycan» qəzetində ««Şahdəniz-2» ilk qazın yolunu gözləyir» sərlövhəli yazı yer alıb.\nMüəllif yazır ki, 2006-cı ildən «Şahdəniz-1» yatağından qaz və kondensat hasil olunur. «Cənub Qaz Dəhlizi»nin ehtiyat mənbəyi olacaq ikinci mərhələ çərçivəsində isə ilk qazın 2018-ci ildə əldə ediləcəyi gözlənilir:\n««Şahdəniz» qaz-kondensat yatağının ehtiyatları 1.2 trilyon kubmetr qaz və 240 milyon tondan çox kondensat həcmində qiymətləndirilir. Yataqdan hasilata başlanmasından 11 ilə yaxın vaxt keçir. Ötən müddət ərzində «Şahdəniz-1»in işlənməsi çərçivəsində Gürcüstan və Türkiyə davamlı surətdə qazla təmin edilib».\nMüəllif vurğulayıb ki, Avropanı qaz ilə təmin edəcək «Cənub Qaz Dəhlizi» üzrə əsas yataq olan «Şahdəniz-2»dən isə hasilatın 2018-ci ildən başlanacağı gözlənilir:\n«Layihədə Gürcüstan, Türkiyə, Yunanıstan, Bolqarıstan və İtaliyadakı milyonlarla istehlakçını ildə 16 milyard kubmetr qazla təmin edilməsi nəzərdə tutulur. Türkiyəyə ildə 6 milyard, Avropaya 10 milyard kubmetr mavi yanacaq çatdırılacaq».\nYazıda bildirilir ki, bu işlərin 97 faizdən çoxu tamamlanıb.


İlham Əliyev Böyük Britaniyanın ixracat nazirini qəbul edib – YENİLƏNİB\nYeniavaz.com xəbər verir ki, britaniyalı naziri salamlayan Prezident İlham Əliyev deyib:\nBöyük Britaniyanın ixracat naziri Qraham Styuart deyib:\n- Zati-aliləri, məni səmimi qarşıladığınız üçün, çox sağ olun. Burada olmaq çox xoşdur. Birləşmiş Krallıq, Sizin də bildiyiniz kimi, Azərbaycanın uzunmüddətli tərəfdaşıdır və ölkənizin suverenliyini, müstəqilliyini müdafiə edir. Biz bu uzun illər ərzində Azərbaycanın tərəfdaşı olmaqdan məmnunluq və şərəf hissi duyuruq. Bizi, həmçinin bir çox məsələlər maraqlandırır. Lakin, mən bunlardan ikisini seçərdim. Birincisi, Birləşmiş Krallığın da sadiq olduğu, Sizin daha da yaşıl və dayanıqlı gələcəyə dair baxışınızdır. Hesab edirəm ki, Azərbaycanın nəinki təkcə uğurlu neft və qaz iqtisadiyyatına malik olan ölkə, eləcə də, gələcəyi düşünən və uzunmüddətli perspektivdə strateji planlar quran bir ölkə olmasını təmin etmək Sizin baxışınıza uyğundur. Çünki, gələcək daha da yaşıl olacaq, qlobal investisiyalar bu sahəyə yatırılacaq və münasibətlərimizi dərinləşdirmək üçün fürsət olacaq. Sizin də qeyd etdiyiniz kimi, BP strateji tərəfdaşınızdır, orada böyük imkanlar var. Düzgün siyasət və tədbirlər müəyyənləşdirməklə, Sizin ölkəniz üçün uzunmüddətli mirasınız ondan ibarətdir ki, Siz ölkənizi neft və qaz əsasında qurub inkişaf etdirmisiniz, lakin, eyni zamanda, gələcəyə də baxırsınız.\n21 sen 2021, 01:17 247\n20 sen 2021, 23:14 234\n20 sen 2021, 21:00 214\n20 sen 2021, 20:40 258\n20 sen 2021, 20:29 201\n20 sen 2021, 20:05 261\n20 sen 2021, 19:44 279\n20 sen 2021, 19:35 2561\n20 sen 2021, 19:24 210\n20 sen 2021, 19:12 204\n20 sen 2021, 19:06 295\n20 sen 2021, 18:57 361


Neuron Technologies | Azərbaycanda rəqəmsal xəstəxanalar yaradılacaqdır\nŞirkət tərəfindən bu istiqamətdə dünyanın qabaqcıl texnologiya şirkətləri ilə tərəfdaşlıqlar qurulub. “Neuron Technologies” şirkətinin rəhbəri İsmayıl Ələkbərovun bildirdiyinə görə, şirkətinin əsas məqsədi gələcəkdə Azərbaycanda dünyadakı mütərəqqi xəstəxana elektron idarəetmə modellərinə əsaslanan milli elektron tibb idarəetmə sistemlərinin yaradılmasıdır. Bu istiqamətdə İtaliya, Böyük Britaniya, Belçika, Türkiyə və digər ölkələrin mövcud təcrübəsi öyrənilmişdir. Bunlar arasında hal-hazırda Türkiyədə Cərrahpaşa, Çapa, İstanbul Mərmərə Universitet xəstəxanası, Medikal Park xəstəxanalar şəbəkəsi və digər iri-həcmli məşhur xəstəxanalarda idarəetmə sistemləri tətbiq edilən və 20 ildən artıq təcrübəsi ilə tətbiqi proqramlar sektorunda beynəlxalq səviyyədə mühüm nailiyyətlər əldə etmiş Erguvan Bilişim şirkəti ilə əməkdaşlığa başlanmışdır.\nAzərbaycan şirkətinin dəvəti ilə cari ilin 1-5 sentyabr tarixində Erguvan Bilişim şirkətinin mütəxəssisləri tərəfindən Bakı şəhərində Yüksək Texnologiyalar Parkında “Neuron Technologies” şirkətinin Azərbaycanlı mütəxəssislərinə Türkiyədə geniş tətbiq edilməkdə olan “Medin 3” Tibb İnformasiya İdarəetmə sistemi üzrə təlim proqramı keçirilmişdir. Təlim proqramının tərkib hissəsi olaraq, xəstəxanalarda tibbi idarəetmənin müxtəlif sahələri, o cümlədən, xəstələrin elektron qəbulu və qeydiyyatı, həkim göndərişləri, radiologiya, laboratoriya informasiya sistemləri, pasientlərin stasionar və ambulator müalicəsi, poliklinika, aptek, tibbi təchizat, arxiv, maliyyə hesabatları və statistika da daxil olmaqla, 56 moduldan ibarət kompleks sistem tədris edilmişdir.\nTürkiyənin xəstəxanalarında geniş tətbiq olunan bu sistemin ölkəmizin tələblərinə və ehtiyaclarına uyğunlaşdırılaraq tətbiqi nəticəsində xəstəxanalarımızın idarə edilməsində səmərəlilik arırılacaqdır.\nTəlim proqramının nəticəsi olaraq, “Medin 3” xəstəxana idarəetmə sisteminin ölkəmizin tibb müəssisələrində tətbiqi üzrə fəaliyyətin aparılması nəzərdə tutulmuşdur. Bakı şəhərində yerləşən bir sıra xəstəxanalar artıq bu sistemin tətbiqində maraqlı olduqlarını bildirmişdir. Hazırda sistemin yerli ehtiyaclara və tələblərə uyğunlaşdırılması prosesi başlanıb və yaxın gələcəkdə bir neçə xəstəxanada tətbiqi üzrə danışıqlar davam etdirilir.\nAzərbaycanda rəqəmsal xəstəxanalar neuron technologies


Bakupost.az - Polad Həşimovun anasının açdığı “sandıq” - Əslində, nə baş verir? - RƏY\nAzərbaycanın Milli Qəhrəmanı, şəhid general Polad Həşimovun anası Səmayə Həşimovanın səsləndirdiyi ittihamlar ciddi müzakirələrə, narahatlıqlara səbəb olub.\nÖlkə daxilində böyük səs-küy yaradan bu açıqlama təəssüf ki, düşmən mətbuatının da manşetini bəzəyib.\nOrduya rəhbərlik edən şəxslərlə bağlı bu şok ittihamların verilməsi təsadüfüdürmü? Belə bir açıqlamanın verilməsi orduyla bağlı hansı informasiyalar verir? Düşmən mətbuatı yazar deyə, şəhid anasının dedikləri mətbuatda yayılmamalıdırmı? Ümumiyyətlə, nə baş verir?\nBakupost.az -ın əməkdaşı bu və ya digər suallara cavabı ekspertlərlə tapmağa çalışıb.\nTəəssüf ki, bu açıqlamadan ermənilər Azərbaycan Ordusunu gözdən salmaq üçün sözün əsl mənasında istifadə etdilər. Səmayə ana oğlunun ölümü ilə bağlı çox ciddi iddialar səsləndirib.\nSəmayə Həşimova bildirib ki, general-mayor Polad Həşimovu Kərim Vəliyev (Azərbaycan Respublikası Silahlı Qüvvələrinin Baş Qərargah rəisi) öldürtdürərək onun yerinə vəzifəyə gəlib.\nPolkovnik, hərbi-ekspert Şair Ramaldanov bildirib ki, düşmən Vətən müharibəsində məğlub olandan sonra da hansısa vasitələrlə Azərbaycanın qələbəsinə kölgə salmağa çalışır:\n“Bu məsələ ilə bağlı narahatçılığı başa düşmək olar. Çünki bizim cəmiyyətimiz şəhid ailələrinə çox həssasdır. Şəhidlərdən yadigar qalan hər kəs bizim üçün əmanətdir. Səmayə ananın çoxsaylı tədbirlərdə, telekanallarda, əsgərlərlə görüşdə vətənpərvərlik ruhda öz fikirlərini söyləməsinin şahidi olmuşuq. Ancaq dəfələrlə demişəm ki, biz hibrid müharibəsi dövründəyik. Hibrid müharibəsinin bir istiqaməti məhz düşmən tərəfindən aparılan informasiya müharibəsidir. Düşmən 44 günlük Vətən Müharibəsində darmadağın oldu və Azərbaycan Ordusu müzəffər Ali Baş Komandanın rəhbərliyi ilə qələbə qazandı. Hər zaman olduğu ki, düşmən məğlub olandan sonra da hansısa vasitələrlə Azərbaycanın qələbəsinə kölgə salmağa çalışır.\nEyni zamanda şəhid anaları çox həssasdır və onlar indi də hər hansı bir məlumata çox həssaslıqla yanaşır, şəhid övladları ilə bağlı istənilən məlumata reaksiya verirlər. Düşünürəm ki, bu, dərin şəkildə düşünülmüş aksiyadır ki, məhz şəhid olan generalımızın anasına hansı məlumatları, hansı formada veriblərsə, bunu Səmayə ananın reaksiyasından görürük. Bu çox istiqamətləndirilmiş, düşünülmüş bir aksiyadır. Necə olur iki il ərzində Səmayə ana dəvət olunan bütün tədbirlərdə vətənpərvərlik ruhunda çıxış edir, gənclərimizi Polad Həşimovun həyat fəaliyyətilə və həyata baxışları ilə bağlı tərbiyə edirdi, lakin indi isə bu fikirləri səsləndirdi. Axı ola bilməz ana iki il sussun, indi bu haqda danışır. Deməli, ona verilən məlumat istiqamətləndirilmiş məlumat olub. Həmin məlumat yayılandan qısa zaman sonra düşmən saytlarında bu əks səda olaraq yayılıb”.\nHərbi-ekspert vurğulayıb ki, burada düşmənin əsas hədəfi Müdafiə naziri, Baş Qərargah rəisi, döyüş generallarımızdır:\n“Lakin görünür ki, ən böyük hədəf Azərbaycana qələbə qazandıran ordusudur. Azərbaycan Ordusunu gözdən salmaq üçün indi düşmən genişmiqyaslı hücuma keçib. Mən dəfələrlə çıxışımda qeyd edirdim ki, biz ayıq-sayıq olmalıyıq. Düşmən informasiya sahəsində bizdən daha çox təcrübəlidir, bunu danmaq olmaz. Bilirik ki, böyük dövlətlərin aparıcı kanallarına məhz erməni nümayəndələri rəhbərlik edirlər. Məsələn, hələ qonşu Rusiyada bu belədir. Hətta sosial mediada düşmən Azərbaycan ad-soyadları ilə öz fikirlərini bizim insanların beyninə yeritməyə çalışır. Belə məlumatlarda çox diqqətli olmalı və məsələlərə məhz dövlətçilik mövqeyindən yanaşmalıyıq. Yenidən bir olaraq düşmənlə informasiya müharibəsində də düzgün mövqe tutaraq qələbəmizi təmin etməliyik”.\nHərbi-ekspert Üzeyir Cəfərov qeyd edib ki, Azərbaycanın tanınmış bir generalının anasının belə açıqlama ilə çıxış eləməsi xoşagəlməz vəziyyətdir:\n“Düşünürəm ki, Səmayə ana hətta Prezidentə belə demək istədiyi sözü çox rahat şəkildə müraciət edərək çatdıra bilərdi. İndi bunun ictimailəşdirilməsi bizi istəməyən , ordunu gözdən salmaq istəyən bəzi qüvvələrin əlinə bir fürsət verdi. Həm də Səmayə ananın səsləndirdiyi fikirdə də qeyri-dəqiqliklər var. Azərbaycan Silahlı Qüvvələri yaranan gündən bu günə kimi Kərim Vəliyevi tanıyıram. Kərim Vəliyev tamam fərqli bir insandır. Yəni kim bilirdi ki, ölkə başçısı nə vaxtsa Kərim Vəliyevin Baş Qərargah rəisi olması ilə bağlı qərar qəbul edəcək. Polad Həşimovun özü hələ bəzi pillələri keçməmişdi. Korpus komandirindən birbaşa ordunun Baş Qərargahına rəhbərlik etmək sıradan adi bir məsələ deyil. Bunlar həyatda oyuncaq oyunları deyil, bu, bütövlükdə dövlətin müdafiəsi və təhlükəsizliyilə bağlı olan məsələlərdir. Əlbəttə, indi ermənilər maksimum çalışacaqlar bundan ordunu içəridən parçalamaq üçün istifadə etsinlər”.\nHərbi-ekspert qeyd edib ki, 44 günlük Vətən Müharibəsində məğlub olan düşmən qələbə qazanan bir ordunu gözdən salmaq üçün var gücü ilə çalışır:\n“Belə hallar da onlara fürsət yaradır. Səmayə xanımın dediklərini nə təsdiq, nə də təkzib edirəm. Amma Kərim Vəliyevlə bağlı olan iddialarda, deyə bilərəm ki, təyinat alanda ona qarşı xeyli hücumlar həyata keçirildi. Polad Həşimov istefa ərizəsini yazmışdı kimi fikirlərin də səsləndiyini görürük. Lakin qeyd edim ki, orduda istefa söhbəti yoxdur. Bunu yalnız naşılıqdan dilə gətirmək olar. Orduda istefa nə deməkdir? Orduda yaza biləcəyin yeganə sənəd raportdur. Raport yazıb xahiş edilir ki, səhhətimlə və yaxud başqa məsələlərə görə məni ordu sıralarından təxris edin və ya ehtiyata buraxın. Necə ki, bu yaxınlarda 3-cü Ordu Korpusunun komandiri General Mübariz Rzayev müraciət etdi və onun müraciətinə müsbət cavab verildi. Neçə illərdir ordu ilə bağlı olan bir insan kimi yadıma gəlmir ki, orduda kimsə desin istefa verdim. Ordu idarə olunan bir qurumdur. Orada istefa söhbəti heç vaxt olmayıb, ola da bilməz. Yalnız raport yazıla bilər. Hərbi məktəb oxumuşam. Ümumiyyətlə, hərb elmində hər kəsin yeri, tutduğu vəzifəsi var. Daha sonra hərbidə səngər generalı və yaxud kabinet generalı kimi anlayışlar da yoxdur. Səngər generalı sadəcə rəmzi mənadır. Yəni, döyüş görüb və döyüşlərdə iştirak edib. Əvvəla general heç vaxt səngərdə ola bilməz. Yəni, hərb elmində elə bir anlayış yoxdur. Səngərdə tağım komandiri, bölük komandiri ola bilər. Hətta tabor komandiri də səngərdə ola bilməz. Çünki hərb elmi buna icazə vermir. Yaxşı olardı ki, Səmayə ananı rəsmilər qəbul etsin, dinləsin və onun narahatçılığı ilə bağlı izahat versinlər. Kimliyindən asılı olmayaraq ən xırda məsələ belə olanda ölkə rəhbərliyi həmin məsələlərə reaksiya verir. Ona görə də düşünmürəm ki, Milli Qəhrəmanın anası Səmayə ana müraciət etsəydi, onu kimsə dinləməyəcəkdi. Amma bunun bu şəkildə ictimailəşməsi ordunun xeyrinə olan bir hal deyil”.\nÜmid Partiyasının sədri, sabiq deputat İqbal Ağazadə məsələyə belə münasibət bildirib:\n“Mənim hakimiyyətdən tələb etdiyim budur ki, informasiya səslənibsə, deməli, bu aydınlaşdırılmalıdır. Şəhid anasının səsləndirdiyi informasiyanı gözardı etmək olmaz. Əlində fakt varmı, bu nəyə əsasən söylənilib və sairə hamısı araşdırılmalıdır. Bu hüquq mühafizə orqanlarının araşadıra biləcəyi məsələdir. Bu müharibədə şəhid olunan bir generalımız var. Bu generalın ailə üzvlərinə xüsusi diqqət və qayğı olmalıdır. Lakin fakt budur ki, bir ana narahatdır. Bir ana oğlunun ölümü ilə bağlı məsələyə aydınlıq istəyir və cəmiyyət də bundan çox ciddi narahat olub”.


MTN-lə silah alverçilərini nə bağlayır?\nBəhruz Bayramov: «Hüseyn və Rzanın adının həm Nicat Quliyevin, həm Pərviz Həşimlinin, həm də Mətləb Mustafayevin işində hallanması ittihamların absurd olduğunu təsdiqləyir»\nXəbər verdiyimiz kimi “MTN işi” iləÿbağlı yeni məlumatlar bəlli olub. Məlumatlarda bildirilir ki, Bakı Ağır Cinayətlər Məhkəməsinin hakimi Faiq Qəniyev də keçmiş milli təhlükəsizlik naziri Eldar Mahmudovun qurduğu şəbəkənin üzvü olub.\nFaiq Qəniyev 1998-ci ildən 2013-cü iləÿqədər Milli Təhlükəsizlik Nazirliyindəÿ (MTN) işləyib. O,ÿəvvəlcəÿ MTN-nin Istintaq Idarəsindəÿmüstəntiq, daha sonra mühüm işlər üzrə ÿbaş müstəntiq, daha sonra isəÿşöbəÿrəisinin müavini olub. Iddialara görə, Faiq Qəniyev MTN-də ÿişləyərkən sahibkarların soyulması əməliyyatlarında fəal iştirak edib. Faiq Qəniyev hakim olanda da bu şəbəkənin sifarişlərini icra edib. “MTN işi” iləÿbağlı daxil olan məlumatlarda o da bildirilir ki, Eldar Mahmudovun komandası sifarişli həbslər həyata keçirərkən vəÿ hədəfdə ÿolan obyekt narkotik maddə, yaxud silahla şərlənərkən məlum olur ki, narkotikin və ÿya silahın sahibləri naməlum Hüseyn və ÿRza adlı Iran vətəndaşlarıdır. “Bizim Yol” qəzetinin ÿəməkdaşı Pərviz Həşimlinin vəÿ keçmiş nazir Nicat Quliyevin işlərində də ÿbu adamların adı keçir. Bundan başqa intihar edən MTN polkovniki Malik Mustafayevin qardaşı Mətləb Mustafayev də həbs olunarkən cinayət işində ÿbu adamların adlarına rast gəlinir.\nHər üç işdə narkotik vəÿ silahın sahibləri naməlum Hüseyn vəÿ Rza adllarının keçməsi müəyyən suallar doğurur. Üç ayrı işdə necə eyni adamdan istifadə oluna bilər. Elə bu məqam MTN-in nəzarətində olan bu işlərin qondarma olmasını təsdiq etmirmi?\nMəsələ ilə bağlı mövqeyini öyrəndimiz P.Həşimlinin vəkili Bəhruz Bayramov bildirdi ki, bu məqamlarla bağlı dəfələrlə vəsatət qaldırılıb. Amma onların heç biri təmin edilməyib: “Guya Pərviz Həşimli MTN-in öz adamı olan Təvəkkül Qurbanova pul verib həmin silahları gətizdirib. Amma Pərviz Həşimli həds olunan günə qədər bu adama zəng vurmur. Ancaq Təvəkkül Qurbanov ona zəng vurur. Həmin o Rza adlı şəxsin Təvəkkülə zəng vurması barədə guya sübut var. Bütün bunlar absurddur. Belə görünür ki, istər Təvəkkül Qurbanov, istərsə də adının Rza olduğu şəxs də MTN-in öz adamları olub. Hər üç işdə eyni adamların adının hallanması təsadüfi deyil. Bu bir daha irəli sürülən ittihamların absurd olduğunu təsdiqləyir”.


Nazimin həkimi danışdı: “Həyatımı məhv eləyib” – FOTO\nTarix: 19-09-2017, 14:31 Oxunma sayı: 411 Bölmə: Cəmiyyət\n"Faytonçu” ləqəbi ilə tanınan müğənni Nazim Pişyarinin ona səhv diaqnoz qoyaraq yanlış əməliyyat etməkdə günahlandırdığı "ElMed” klinikasının həkimi Elman Əzimov açıqlama verib.\n"Hər şey daxil” verilişində danışan həkim kamera önünə keçmək istəməyib. O, Nazimin onun ünvanına səsləndirdiyi ittihamlarala razılaşmayıb:\n"Onun dedikləri real deyir. Sadəcə, mən efirə çxımıram. Gözləyirəm ki, bu insan dərk eləsin. Başa düşmür ki, onu ölümdən mən qurtarmışam. Mən həmin gün o əməliyyatı eləməsəydim, indi həyatda yox idi. Bir gün qabaq təcili yardım xəstəxanasına gedib. Şəxsən özü yanıma gəlib. Onkologiyadan cavab gəlib, mən sonra əməliyyata girmişəm. Mən ona qabaqcadan demişəm ki, filan problemlər ola bilər. Biz həmin vaxt onu ölümdən qurtarmışıq. Öd kisəsinin tikilməsi söhbəti də olmayıb. Çünki əməliyyat lazerlə edilib. Əməliyyatın mərhələləri var. Bu insan bunların heç birini qəbul eləmədi. Mənim səhvim varsa, cəzamı qəbul edərəm. Peşman olmuşam ki, onu əməliyyat etmişəm. Mənim həyatımı məhv eləyib. Bizim bütün nəslimiz həkimdir. Mən Azərbaycanda 20 ilə yetişmişəm, Türkiyədə kurslar keçmişəm. Bu, mənə qarşı şantajdır”.\nNazim isə veriliş vasitəsilə Elman Əzimovu "yalançı” adlandırıb:\n"Elman Əzimov yalançı adamdır. Vəkili də ona istinadən fikirlərini söyləyir. Bu adam hər gün bizdə idi. Mən özüm də məəttəl qalırdım ki, bu niyə hər gün mənə dəyməyə gəlir? Çünki bu insanın problemləri var imiş. O, ailə üzvlərimə deyibmiş ki, Nazim onkoloji xəstədir. Məni Türkiyəyə və İsrailə aparanda demirdilər ki, sən xəstəsən, deyirdilər elə-belə ürəyini yoxlatmağa aparırıq. Onkoloq mənə baxanda dedi, bunu niyə gətirmisiz mənim yanıma? Fateh Ağalar məni sonuncu dəfə əməliyyat etməzdən əvvəl bir də yoxladılar və dedilər ki, səndə onkoloji heç nə yoxdur. İsrailə gedəcəyimi Elman həkim bilirdi. Hətta mən ona dedim ki, mənim İsraildə çoxlu həkim dostlarım var, gəl sən də mənimlə get, sənə də təcrübə olar. İndi yalandan deyirlər ki, mənim İsrailə gedəcəyimdən xəbərləri yox idi. Elman həkim evdəkilərə, şəxsən bacıma deyib ki, bunun 6-7 ay ömrü qalıb, kimyəvi terapiya olunmalıdır. Əməliyyat zamanı qanaxma olub və bunu da bizdən gizlədib. Bundan başqa, əməliyyat zamanı bu insan mənim yoldaşımı əməliyyat otağına aparıb ki, gəl bax. Belə şey harda var? Bu 4 ayda mən 14 saat narkoz aldım. Elman həkim, niyə sizin səhviniz ucbatından mən 14 saat narkoz almalıyam? Niyə sizə görə mənim 77 yaşlı anam, ailə üzvlərim sarsıntılar keçirməlidir? Səhviniz yoxdursa, niyə məni Türkiyədə, İsraildə yenidən əməliyyat etdilər?”\nQeyd edək ki, Nazim Pişyari Elman Əzimovun ona xərçəng diaqozu qoyduğunu və öd əməliyyatı zamanı öd yollarını tikdiyini iddia edib. O, təkrar əməliyyatlarına 62 min dollar xərclədiyini bildirib və vurduğu maddi-mənəvi ziyana görə Elman Əzimovu məhkəməyə verib.(Axsam.az)\nSumqayıtda həm oxu, həm də noutbuk qazan: Abituriyentlər bu fürsəti əldən verməyin!\nTarix: 19-08-2016, 17:45 Oxunma sayı: 1 656 Bölmə: REDAKTOR SEÇİMİ / Təhsil / Sumqayıt / ELAN\nNext Tuition Centre Abituriyent Hazırlığına start verir !\nTarix: 23-11-2015, 17:18 Oxunma sayı: 543 Bölmə: Cəmiyyət / Ədəbiyyat / Təhsil\nAzərbaycan ilə Türkiyə arasında siyasi məsləhətləşmələr keçiriləcək\nTarix: 27-03-2017, 15:04 Oxunma sayı: 210 Bölmə: Siyasət\nAzərbaycan ilə Türkiyə arasında siyasi məsləhətləşmələr keçiriləcək.\nAzərbaycanda deputat xəstəxanaya yerləşdirildi\nTarix: 8-06-2017, 15:10 Oxunma sayı: 229 Bölmə: Cəmiyyət\nzərbaycan Milli Məclisinin deputatı, Yeni Azərbaycan Partiyası Xətai rayon təşkilatının sədri\nTarix: 13-03-2015, 16:01 Oxunma sayı: 805 Bölmə: Dünya\nSumqayıt Səhiyyə Şöbsəi: ''Qısa müddətə zavoddan havaya zəhərli qaz buraxılıb və dərhal da qarşısı alınıb''\nTarix: 20-07-2017, 12:57 Oxunma sayı: 1 398 Bölmə: Hadisə / Sumqayıt\nXəbər verdiyimiz kimi, Sumqayıtda iyunun 19-da kütləvi zəhərlənmə baş verib. Hadisə "SOCAR Polymer”


Xaçmaz rayonu, Niyazoba kəndində (rayon mərkəzindən 2 km aralı) "EK-12" markalı ekskavatorun mühərrikində elektrik avadanlığı yanmışdır. Ekskavatorun qalan hissəsi yanğınsöndürənlər tərəfindən yanğından mühafizə olunmuşdur. Yanğın saat 10:35-də yanğınsöndürənlər tərəfindən söndürülmüşdür...\n25 aprel 2012-ci il, saat 18:00-dək\nYağan yağışlarla əlaqədar Dəstəmaz və Qaraçay çaylarının Qəbələ rayonu, Vəndam qəsəbəsindən keçən hissələrində daşma müşahidə olunmuş, bəzi ərazilər su ilə dolmuşdur.\n25 aprel 2012-ci il saat, 11:30-dək\nFövqəladə Hallar Nazirliyinin “112” qaynar telefon xəttinə daxil olmuş məlumata əsasən, Lerik rayonu, Çayrud kəndində suvarma üçün nəzərdə tutulmuş süni sututarın bəndi dağılmışdır.\n25 aprel 2012-ci il, saat 09:00-dək\nLerik şəhərində vətəndaşa məxsus ümumi sahəsi 80 kv.m olan köməkçi tikilinin dam örtüyünün yanar konstruksiyaları 24 kv.m sahədə yanmışdır.\n24 aprel 2012-ci il, saat 12:00-dək\nFövqəladə Hallar Nazirliyinin “112” qaynar telefon xəttinə daxil olmuş məlumata əsasən, Sumqayıt şəhərində giriş qapısının kilidində yaranmış nasazlıq səbəbindən 1944-cü il təvəllüdlü qadın mənzildə köməksiz vəziyyətdə qalmışdır. Hadisə yerinə cəlb edilmiş xilasedicilər ikimərtəbəli yaşayış binasının 1-ci mərtəbəsində yerləşən mənzilin qapısını...\n24 aprel 2012-ci il, saat 09:00-dək\nBakı şəhəri, Xəzər rayonunda vətəndaşa məxsus “Hyundai” markalı minik avtomobili çuxura düşmüşdür. Nəticədə, nəqliyyat vasitəsi zədələnmiş, sürücü avtomobildə sıxılmış vəziyyətdə qalmışdır. Yanğınsöndürənlər təhlükəsizlik qaydalarına riayət etməklə xüsusi alət və avadanlıqlar vasitəsilə qapıları açmış və sürücünün avtomobildən çıxmasına kömək etmiş, habelə...\n23 aprel 2012-ci il saat 11:30-dək, ilkin məlumata əsasən\nBakı şəhəri, Xəzər rayonunda vətəndaşa məxsus “Hyundai” markalı minik avtomobili çuxura düşmüşdür. Nəticədə, nəqliyyat vasitəsi zədələnmiş, sürücü avtomobildə sıxılmış vəziyyətdə qalmışdır...\n23 aprel 2012-ci il saat 09:00-dək\n23 aprel 2012-ci il,saat 00:30-dək, ilkin məlumata əsasən\nFövqəladə Hallar Nazirliyinin “112” qaynar telefon xəttinə daxil olmuş məlumata əsasən, 1991-ci il təvəllüdlü İsmayılov Tural Nazim oğlu Kür çayının Şəmkir rayon, Daşbulaq kəndi ərazisindən keçən hissəsində çimərkən batmışdır.


Bakı Marafonunun İnsanları: İT mühəndisi Renato Rakoviç » BM 2017\nYeniyetmə yaşlarımdan qaçıram. Səhərlər qonşuluqdakı dostlarımla stadionda, yaxınlıqdakı parklarda qaçmağı sevirdik. Yaşa dolduqca bu vərdiş məndə itmədi, başa düşdüm ki, intensiv qaçışımın nəticəsini göstərmək üçün ən gözəl seçim marafondur.\nMarafon üçün qeydiyyatdan keçirsən, biletini alırsan. Daha sonra ətrafdakılara xəbər verirsən ki, marafona gedəcəksən - gəl indi sözündən geri dön.\nBeləcə, “Bakı Marafonu 2016”ya qoşuldum. Və bu, həyatımda ilk marafon təcrübəsi oldu. Bakı Marafonu həyatıma yeni insanlar gətirdi. Yeni stimul gətirdi. Həyatımızın önəmli dəyərlərindən biri zamandır. Zamana qalib gəlmək üçün güc gətirdi, sürət gətirdi.\nAmma yorulduğum, taqətdən düşdüyüm vaxtlar da olur. Finişdən uzaq düşəndə sevdiklərimi yada salıram və onlara görə nələr edə biləcəyimi düşünürəm. Xəyallarım haqqında fikirləşirəm. Və onda özümə deyirəm, “Renato, indi burada sona kimi getməsən, ən çətin məqamlarında necə edəcəksən?”\nBəli, qaçış meydanında ilk rəqibim özüməm. Tənbəlliyə, passivliyə, həyatın acı anlarına və mənfilərə qalib gəlmək üçün qaçıram. Eyni zamanda nəticələrimi yaxşılaşdırmağa da çalışıram.\nQaçış zamanı məni ətrafımdakı insanlar çox ruhlandırır. Onların dəstəyi olanda özümü məğlubedilməz hiss edirəm. Elə Moskva Marafonunda iştirak edəndə məhz insanların dəstəyi hesabına özümü finişə çatdıra bilmişdim.\nHələki Moskva və Tbilisidə keçirilən marafonların iştirakçısı olmuşam. Gələcəkdə istərdim ki, Fransa, Yunanıstan və Nyu Yorkda keçirilən marafon yarışlarına qatılım.\nO ki qaldı yerli marafonumuza, bakılılar və qonaqlarımız “Bakı Marafonu 2017”yə mütləq qatılmalıdır. Çünki “Bakı Marafonu 2017” həyatda bir dəfə olur və o təkrarlanmayacaq.\nFilosoflardan birinin sözünə qüvvət, uzun yol kiçik addımdan başlayır. Qaçmaq üçün ilk addımı atmaq lazımdır. Marafon qaçmaq üçün isə ilk addım qeydiyyatdan keçməkdir.


DİN-dən Fuad Qəhrəmanlı ilə bağlı açıqlama – Yenicag.Az\nAna Səhifə Gündəm DİN-dən Fuad Qəhrəmanlı ilə bağlı açıqlama\nYeni Çağ Media Qrupu – Avqust 03, 2020 - 14:31\nYenicag.az xəbər verir ki, nazirliyin Mətbuat Xidmətinin rəisi Ehsan Zahidov bildirib ki, yayılan məlumatlar həqiqəti əks etdirmir:\n“Sosial mediada iyulun 14-dən 15-ə keçən gecə ictimai asayişin pozulmasına səbəb olan hərəkətlərin təşkil edilməsi və xidməti vəzifələrini yerinə yetirən polis əməkdaşlarına müqavimət göstərilməsi faktları ilə bağlı istintaq olunan cinayət işi üzrə təqsirləndirilənlərdən biri – Seymur Əhmədovun saxlanma yerində fiziki təzyiqlərə, işgəncə və zorakılığa məruz qalması ilə əlaqədar həqiqətə uyğun olmayan uydurma və qərəzli informasiyalar yayılıb. Bununla əlaqədar DİN rəhbərliyinin göstərişi ilə əməkdaşlar saxlanma yerində olaraq Seymur Əhmədovun izahatını alıblar, saxlanma şəraiti və sağlamlığı ilə maraqlanıblar. S.Əhmədov barəsində yazılanları birmənalı olaraq təkzib edib, hər hansı zorakılığa və işgəncəyə məruz qalmadığını, saxlanma şəraitindən, sağlamlığından şikayətinin olmadığını bildirib.\nO ki, qaldı Fuad Qəhrəmanlının guya DİN-in Baş Mütəşəkkil Cinayətkarlıqla Mübarizə İdarəsində işgəncələrə məruz qalması iddialarına, birmənalı və qəti şəkildə bildirirəm ki, Fuad Qəhrəmanlı ümumiyyətlə? qeyd olunan İdarəyə gətirilməyib və orada olmayıb. Bu məlumatlar həqiqəti əks etdirmir. Bu, qərəzdən irəli gələn iddialardır”.\nDİN, Fuad Qəhrəmanlı,


1918-ci il idi. Azərbaycan Cümhuriyyəti yeni qurulmuşdu. Öz havadarlarına arxalanan erməni işğalçıları yenə dədə-baba torpaqlarımıza göz dikmiş və Azərbaycanın bir çox bölgələrində, o cümlədən paytaxtımız Bakıda kütləvi qırğınlar törətmişdilər. Hələ yeni müstəqillik əldə etdiyi üçün nizami ordusu olmayan Azərbaycan mox çətin vəziyyətlə qarşı-qarşıya idi. Bir tərəfdən türk qanına susamış rus bolşevikləri, bir tərəfdən onların əlaltıları olan erməni daşnaq birləşmələri, bir tərəfdən də ingilis imperialistləri Azərbaycan üzərində öz maraqlarını təmin etmək uğrunda mübarizə aparırdılar. Həmişə Anadolu türklərinə heç bir qarşılıq gözləmədən maddi və mənəvi dəstək olan Azərbaycan türkü çətin vəziyyətdə idi. Hələ bir neçə il əvvəl Çanaqqala savaşında da Azərbaycanın mərd övladları Osmanlı igidləri ilə dastan yazmışdılar. Bu gün isə yerlər dəyişmişdi. Qafqazdan gələn bu fəryad səslərinə Anadolu türkləri cavab verməliydi. Məhz belə bir vaxtda 1918-ci ilin martında yaranan Qafqaz İslam Ordusu Batumdan keçərək Azərbaycan istiqamətində hərəkət etdi. Qafqaz İslam Ordusu böyük bir qüvvə ilə Gəncədən Bakı istiqamətində hərəkətə başladı. Keçdiyi hər yerdə rus-bolşevik və erməni-daşnaq qüvvələri ilə vuruşan Qafqaz İslam Ordusu düşmən qüvvələrini zərərsizləşdirsə də çox şəhid verdi. Vətən torpaqları şəhidlərin qanıyla sulandı. 1918-ci ilin sentyabrın 15-də Nuru Paşanın son hücum əmri ilə Bakı erməni-daşnaq və rus-bolşevik birləşmələrindən təmizləndi. Artıq Bakı səmalarında Azərbaycan Cümhuriyyətinin üçrəngli bayrağı dalğalanırdı...\nBu gün Çanaqqalada və Bakıda şəhidlər xiyabanında, xəritə üzərində ayrı, ancaq dili, dini, mədəniyyəti bir olan və hər zaman bir-birinə dəstək olmuş, bu yolda canlarını qurban vermiş Azərbaycan və Türk şəhidləri qucaq-qucağa yatırlar. Tarixdə bənzərinə rastlanmayan və heç bir qarşılıq gözləmədən edilən bu fədakarlıqlar xalqlarımızın yaddaşında silinməz izlər buraxmış və gələcək nəsillərə nümunə olmuşdur. Şəhidlər millətlərin vətən torpağına əkdiyi ölməz fidanlardır. Şəhid qanları ilə suvarılan vətənin hər qarışı əzizdir, müqəddəsdir və vazkeçilməzdir. Bir mütəfəkkirin çox gözəl bir sözü var: “Bir ölkəyə, bir torpağa məbədlərinizi inşa etmisinizsə və o torpaqda yatan şəhidləriniz varsa o torpaq sizindir.”\n1918-ci ildə Osmanlının son dövrlərində Bakını qəsb edən erməni işğalçılarına qarşı və həmçinin Azərbaycanın istiqbalı üçün yaradılan “Qafqaz İslam Ordusu”nun əziz şəhidləri bu gün Azərbaycanın bilinən və bilinməyən hər səmtində bu vətənin keşiyində duran müsəlləh əsgər kimi öz ruhaniyyətləriylə vüqarla dururlar.\nBakıdakı “Şəhidlər Xiyabanı” Azərbaycanda və ümumiyyətlə Türk dünyasında bir simvol mahiyyəti daşıyır. Bakının ən yüksək yerində azərbaycanlı qardaşları ilə qucaq-qucağa yatan Qafqaz İslam Ordusunun igid ərləri sanki bu gün belə erməni işğalçılarının qorxulu röyasıdır.\nŞəhidlərimizin fiziki mənada qəbirlərinin olması onların nəvələri üçün bir iftixar səbəbidir. Çünki millət ola bilmək və dünya xalqları arasında özünə xüsusi yer tapa bilmək üçün ən mühüm amil vətən yolunda qurban gedənlərimizə göstərdiyimiz hörmətdir.\nŞəhidlər Xiyabanındakı Qafqaz İslam Ordusunun xatirəsini əbədiləşdirmək üçün ucaldılan abidə və fəxri məzarlar həm Türkiyə-Azərbaycan qardaşlığının ölməz nişanəsi, həm də vətən uğrunda şəhid olan igidlərin əziz xatirəsinə göstərilən dərin ehtiramın ifadəsidir. Bu, eyni zamanda mərhum prezident, ulu öndər Heydər Əliyevin “Biz iki dövlət, bir millətik” sözlərinin təsdiqidir.\nUnutmamaq lazımdır ki, əgər bu gün biz vətənimizdə azad və firavan bir şəkildə yaşayırıqsa, bunu vətənin hər qarışı üçün canını fəda etmiş igid övladlara borcluyuq. 20 yanvarda, Qarabağda, Xocalıda şəhadət şərbətini içənlərə hər zaman minnət borcumuz vardır və biz bu borcu ancaq əziz şəhidlərimizin ruhunu narahat edəcək hər cür vəfasızlıqdan uzaq duraraq yerinə yetirə bilərik.\nŞəhidlərimizin ruhu şad olsun...